വേടഭാരതം - അക്കാദമിയുടെ വായനാമുറി\nഎ.കെ.ശിവദാസൻ, Sat 15 February 2020, Story\n''വാരണാവതത്തിലെ അരക്കില്ലം തങ്ങളെ കൊല്ലാൻ ദുര്യോധനനും സംഘവും മനപൂർവ്വം ഉണ്ടാക്കിയ ഒരു കെണിയാണെന്ന് തിരിച്ചറിഞ്ഞ പാണ്ഡവർ അതിൽനിന്നും രക്ഷപ്പെടുവാനുള്ള തന്ത്രങ്ങൾ ആലോചിക്കുവാൻ തുടങ്ങി. അങ്ങനെയാണ് അന്ന് ആ സദ്യ നടന്നത്.''\nഓർത്താൽ ഒരു സ്വപ്നം പോലുണ്ട്.\nവാരണാവതത്തിലേക്ക് വരുമ്പോൾ ഇങ്ങനെ വല്ലതും ചിന്തിച്ചിരുന്നോ. ആറു വയറുകൾക്ക് ഒരു നേരം നിറച്ചുണ്ണാമെന്നതിനേക്കാളും വലിയ സ്വപ്നമൊന്നും തങ്ങൾക്കില്ലല്ലോ. ഇപ്പോൾ ഒരു നേരമല്ല. ഒരു ദിവസം താമസിച്ചിട്ടു പോകണമെന്നു പറഞ്ഞിരിക്കുന്നു തമ്പുരാട്ടി. രാജകൊട്ടാരത്തിന്റെ മുറ്റത്തുപോകട്ടെ അതിന്റെ പിന്നാമ്പുറ വഴികളിൽ പോലും അങ്കലാപ്പോടെ കടന്നു ചെല്ലാൻ വിധിക്ക പ്പെട്ടവർക്ക് ഇന്ന് കൊട്ടാരത്തിൽ ഒരു മുറി. കഴിക്കാൻ മധുരപല ഹാരങ്ങൾ. കുടിക്കാൻ കുടം കണക്കിന് മദിര. എന്തേ തമ്പുരാട്ടിക്ക് ഇങ്ങനെയൊക്കെ തോന്നാൻ. താനൊരു വിധവയാണ്. അവരും അങ്ങിനെത്തന്നെ. തനിക്ക് അഞ്ചു മക്കൾ.അവർക്കും അഞ്ച്. അതു കൊണ്ടാവുമോ. വേടത്തി വിധവയായാൽ ഉണ്ണാനും ഉടുക്കാനുമാണ് ബുദ്ധിമുട്ട്. തമ്പുരാട്ടിക്കോ. അവർക്കും കാണുമായിരിക്കും അവരുടേതായ സങ്കടങ്ങൾ. ബുധനും സദനും കൂടി മേലാളരുടെ ഊട്ട് നടക്കുന്നിടത്തേക്ക് അറിയാതെ ചെന്ന് കയറിയതാണ്. കുട്ടികളല്ലേ. എന്തറിഞ്ഞിട്ടാണ്. അതിനാണ് ആ കാവൽക്കാരൻ കുന്തക്കാല് നീട്ടി അവരുടെ തലയിൽ മേടിയത്. അവരുടെ കരച്ചിൽ കേട്ടാണ് പാഞ്ഞു ചെന്നത്. ഒരു വിധത്തിൽ കാവൽക്കാരന്റെ കാൽക്കൽ വീണ് കുഞ്ഞുങ്ങളെ രക്ഷപ്പെടുത്തി.തല്ലുന്നെങ്കിൽ തന്നെ തല്ലട്ടെ.പോരാൻ നേരം കാവൽക്കാരൻ പിറുപിറുക്കുന്നു. നശിച്ച വക. നിങ്ങൾക്കുള്ള സർവ്വാണി സദ്യ മതിലിനു പുറത്താണ്. സദ്യ കഴിഞ്ഞ് നിൽക്കുമ്പോഴാണ് ഒരു സേവകൻ വന്നു വിളിച്ചത്. തമ്പുരാട്ടിക്ക് കാണണം പോലും. ഭയം വീണ്ടും അരിച്ചു കയറാൻ തുടങ്ങി. പിള്ളേര് മതിൽക്കകത്ത് കടന്നത് തമ്പുരാട്ടി അറിഞ്ഞിരിക്കുമോ. അതിന് ശിക്ഷിക്കാനോ വിളിച്ചത്. കിലുകിലെ വിറച്ചാണ് ചെന്നത്. ഇവിടെയൊക്കെ നിഷാദർക്ക് കയറിച്ചെല്ലാമോ. എന്നിട്ടും സേവകന്റെ പുറകെ ചെന്നു. ജീവിതത്തിലാദ്യമായാണ് ഇത്ര വലിയ കൊട്ടാരം കാണുന്നത്. നടുത്തളത്തിലെ ഒരു കസാരയിൽ ഇരിക്കുന്നു തമ്പുരാട്ടി. അവരുടെ അഞ്ചു മക്കളും ചുറ്റും നിൽക്കുന്നു. പിന്നീടറിഞ്ഞു കുറ്റം പറയാനോ ശിക്ഷിക്കാനോ അല്ല. സൽ ക്കരിക്കാനാണ്. എന്തിന്. രാജകുമാരി എന്തിന് നിഷാദരെ സൽ ക്കരിക്കണം. അറിയില്ല. അവരുടെ സൻമനസ്സ്. ഒരു വിധവയോടുള്ള സ്‌നേഹവായ്പ്. അതല്ലാതെ എന്ത്. ഇല്ലെങ്കിൽ ഈ വിശാലമായ മുറിയിൽ പട്ടുമെത്തകളിട്ട് ഇന്നു രാത്രി തങ്ങണമെന്ന് എന്തിനു പറഞ്ഞു. കുടം കണക്കിന് മദിരയും മധുര പലഹാരങ്ങളും വരുത്തിച്ചു. എന്തോ രണ്ടുകുടം മദിരയാണ് കഴിച്ചത്. തല കറങ്ങിത്തുടങ്ങി യിരിക്കുന്നു. തമ്പുരാട്ടിക്ക് നല്ലതു മാത്രം വരട്ടെ.\nആ കാവൽക്കാരൻ എന്തൊരു ദുഷ്ടനാണ്. കുന്തക്കാല് കൊണ്ടാണ് തലയിൽ തോണ്ടിയത്. കൈയ്യെത്തിച്ചു തൊടുമ്പോൾ വേദനിക്കുന്നു. ഈ കൊട്ടാരത്തിലെ അമ്മക്കുമുണ്ട് രണ്ടിരട്ട ക്കുട്ടികൾ. തന്നെയും സദനെയും പോലെ. മൂത്ത ചേട്ടൻമാരുടെ പിറകിൽ അവർ രണ്ടുപേരും കൗതുകം പൂണ്ട് നിന്നിരുന്നു. അവ രുടെ കാതുകളിലെ കാതിൽ പൂവുകൾക്ക് എന്തൊരു ഭംഗിയാണ്. ഉടുത്തിരിക്കുന്നവയ്ക്ക് എന്തൊരു നിറം. ആ അമ്മ സ്‌നേഹത്തോ ടെയാണ് സംസാരിച്ചത്. ഊണു കഴിഞ്ഞെങ്കിലും നിർബന്ധിച്ച് പലഹാരങ്ങൾ തന്നു. നാട്ടിൽ രണ്ടു തരം മനുഷ്യരു ണ്ടെന്നു തോന്നുന്നു. ആ കാവൽക്കാരനെപ്പോലെ ദുഷ്ടൻമാരും ഈയ മ്മയെ പോലെ നല്ലവരും.\nഇത്രയും മദിര കഴിച്ചത് ആദ്യമായാണ്. നോക്കുന്നിടത്തെല്ലാം ഇരട്ടിച്ചാണ്. ഒന്നിനു പകരം രണ്ടു വാതിൽ. രണ്ട് കിടക്ക. രണ്ട് പാത്രങ്ങൾ. ഈ മുറിയിലെ ആറു മനുഷ്യർക്ക് പകരം ഇരട്ടി മനുഷ്യൻമാർ. ഈ കിടക്കയിലെല്ലാം എന്താണ് നിറച്ചിരിക്കുന്നത്. ഇവയ്ക്ക് എന്തൊരു മാർദ്ദവമാണ്. പക്ഷേ ഈ ഭാഗ്യം ഇന്നു രാത്രിയിലേ ഉള്ളൂ. നാളെ പോകാമെന്നാണ് ഈ കൊട്ടാരത്തിലെ അമ്മ പറഞ്ഞിരിക്കുന്നത്. ഒരു ദിവസം തന്നെ ഇവിടെ താമസി പ്പിച്ചത് എന്തൊരതിശയമാണ്. കാട്ടിൽ ചെന്ന് കൂട്ടരോടെല്ലാം ഈ കഥകൾ പറയണം. ഇതെല്ലാം നുണയാണെന്നേ അവർ പറയൂ. പ്രത്യേകിച്ചും മയിലാഞ്ചി. തന്റെ മുറപ്പെണ്ണാണവൾ. പക്ഷേ താൻ പറയുന്നത് പലതും വീരവാദമാണെന്നാണ് അവളുടെ പക്ഷം. വീര വാദം പറയാറുണ്ട്. ശരി തന്നെ. പക്ഷേ ഇതങ്ങനെയല്ലല്ലോ. ആ ഇരട്ടക്കുട്ടികൾക്ക് ദയ തോന്നി കുറേ നാൾ കൂടി ഇവിടെ താമസി ക്കാൻ പറഞ്ഞാലോ. എങ്കിൽ കാട്ടിലെ വിശേഷങ്ങൾ അവർക്ക് പറഞ്ഞുകൊടുക്കണം. അതിന് രാജകുമാരന്മാർ നിഷാദരോട് കൂട്ടുകൂടുമോ.\nമനസ്സിൽ നിറച്ചും അവളാണ്. ഈ സൗഭാഗ്യം ആസ്വദിക്കാൻ അവൾ കൂടെയുണ്ടായിരുന്നെങ്കിൽ. ഇതൊക്കെ ഒരു സ്വപ്നം പോലെ പോകട്ടെ. തങ്ങൾക്കായി കാട്ടിലൊരു കൊട്ടാരം വേണം. വേനലിലെ കുമ്പിടൽ കഴിഞ്ഞിട്ടുവേണം പെണ്ണു ചോദിച്ച് അവ ളുടെ കുടിയിലേക്ക് ചോമനമ്മാവനെ വിടാൻ. അതിനു മുമ്പ് ചേട്ടൻ മാരുടെ കെട്ടു കഴിയും. ചേട്ടൻമാർ കെട്ടാതെ നിൽക്കെ ആ കുടിയിലേക്ക് ഒരു പെണ്ണിനെ കൈ പിടിച്ച് കയറ്റുന്നത് മര്യാദ യല്ല. ജീവിതത്തിലങ്ങനെ നല്ല കാലം വരികയാണോ. വറുതിയുടെ കാലത്ത് ഒരു കാട്ടുമുക്കെഴുങ്ങിന്റെ മുള പോലും കണികാണാ ത്തിടത്ത് പച്ചില കടിച്ചിറക്കി തൊണ്ട നനച്ച് അലയുകയായിരുന്നു. അപ്പോഴാണ് ആ പൂവൻ മയിലിന്റെ കൂവൽ കേട്ടത്. ശരീരമാസകലം ഒന്നുണർന്നു പോയി. നീല ഞെരമ്പുകൾ തെളിഞ്ഞു കാണുന്ന കൈത്തണ്ടയിലേക്ക് ചോര കുതിച്ചു വന്നു. എത്ര നാളായി ഒരു മയിൽ കരയുന്നത് കേട്ടിട്ട്. മഴ പെയ്യാത്ത കാട്ടിലെ വറ്റിപ്പോയ ഉറവകളിൽ നിന്ന് മാനും മയിലുമെല്ലാം നാടുവിട്ടോടിയതാണല്ലോ. ഇപ്പോഴീ മയിലെന്തിനു വന്നു. ഇല്ല എന്ന ഉറപ്പിൻമേലും ഒരിണയെ ത്തേടിയോ. അതിന്റെ കരച്ചിലിൽ തെളിയുന്നതെന്ത്. കാമാർ ത്തിയോ, വിഷാദമോ. ഓരോ അടിയും മണ്ണരടുകൾ പോലുമറിയാതെ അടിവെച്ചടി വെച്ച് ഒടുവിൽ കണ്ടെത്തി. കാട്ടുപോത്തുകൾ ചവിട്ടികുഴച്ചിട്ട ഊർദ്ധൻ വലിക്കുന്ന തടാക ക്കരയിലേക്ക് വളർന്നു നിന്ന പുളിവാകയുടെ കീഴെക്കൊമ്പിൽ അവൻ. അവന്റെ വലത്തേ കണ്ണേ കണ്ടുള്ളൂ. വില്ലു കുലച്ച് ഞാൺ കാതി നോളം ഉയർത്തി ഒന്നു കൂടി ഉറപ്പിച്ചു. ഈറക്കൊമ്പ് ചീന്തിക്കൂർപ്പിച്ച ശരം ഒരു മൂളലോടെ അവന്റെ വലത്തേകണ്ണിലേക്ക് പാഞ്ഞുകയറുന്നത് കണ്ടു. ഒന്നു കൂവി വിളിക്കാൻ തോന്നി. ഈ കാട്ടിൽ തന്നേക്കാൾ വലിയ വില്ലാളിയാര്. ഒരു വീജിഗീഷുവായി ചെന്ന് മയിലിന്റെ ജഡം കാലിൽത്തൂക്കി എടുത്തപ്പോഴാണ് ഞെട്ടിയത്. ഇടതു കണ്ണിൽ മറ്റൊരമ്പ്. മുളങ്കമ്പു രാകികൂർപ്പിച്ച ശരത്തിന്റെ തലയ്ക്കൽ ഒരു പക്ഷിത്തൂവൽ. നടുങ്ങി നിൽക്കുകയായിരുന്നു. ആരിത് ശത്രുവോ. സംഭ്രമിച്ച് ചുറ്റും നോക്കി. കുലച്ച വില്ല് ജാഗ്രതോടെ പിടിച്ചു. പിന്നിലതാ നിറയെ പൂത്ത വാകമരത്തിന്റെ പിന്നിലൊരു വള കിലുക്കം. ആര് ഒരു പെണ്ണോ. ഒരു പൂവൻ മയിലിന്റെ കണ്ണിൽ ശരമെയ്തു കൊള്ളിക്കാൻ മാത്രം മിടുക്കിയായ ഒരു വേടത്തിയോ. പതിയെ അവൾ പുറത്തേക്കു വന്നു. അരയും മാറും മറച്ചൊ രൊറ്റച്ചേല. ഇളവെയിലിൽ തിളങ്ങുന്ന മൂക്കുപൊട്ടുകൾ. അണി വയറോളം ചെന്നെത്തുന്ന മാറിലെ കളങ്കായ് മാല. അനങ്ങുമ്പോൾ കിലുകിലെ ചിരിച്ച് ഇരു കൈകളിലും മുട്ടോളമെത്തുന്ന വളകൾ. കാൽവണ്ണയിൽ ഉമ്മവെയ്ക്കുന്ന കാൽത്തളകൾ. പെണ്ണേ നിന്റെ കുടിയെവിടെ. അവൾ കിഴക്കൻ മലക്കപ്പുറത്തേക്ക് കൈചൂണ്ടി. പേരോ. കുഞ്ചി. പ്രണയം പുതുമഴ പോലെയാണ്. വറുതിയുടെ മേൽ എത്രായിരം മുളകളാണ് പൊട്ടിമുളക്കുന്നത്. പിന്നീടുന്നു വരെ കാട്ടിൽ മഴ പെയ്യാ ത്തതിന്റെ വറുതി അറിഞ്ഞിട്ടില്ല. അവൾ നനവായിരുന്നു. വിശ ക്കുമ്പോൾ സമൃദ്ധിയായിരുന്നു. ചിലപ്പോൾ കാട്ടിലെമ്പാടും പ്രണയമാണെന്നു തോന്നും. മദഗജ ങ്ങളുടെ കൂത്ത് താഴെ. മേലെ കൊക്കുരുമ്മുന്ന ഇണക്കുരുവികൾ. അവളോട് പറഞ്ഞിട്ടുണ്ട്. കൊറവയുടെ കുമ്പിടൽ കഴിഞ്ഞാൽ കെട്ട്. തങ്ങൾക്കുള്ള കൊട്ടാരം കെട്ടാനുള്ള മുളയും ഈറയും പുല്ലു മെല്ലാം അടുപ്പിക്കണം. അതിനിടയിലാണ് ഈ യാത്ര. എന്തിനാ ണാവോ ഇന്നിവിടെ അഭയം തന്നത്. ഒരു കാര്യം പ്രത്യേകം ശ്രദ്ധി ച്ചിരുന്നു. ആ അമ്മയുടെ അഞ്ചു മക്കളിൽ അല്പം കറുപ്പു കലർന്ന ഒരാൾ. വില്ല് കുലച്ച് തഴമ്പുള്ള കൈ. സൂക്ഷ്മമായ കണ്ണുകൾ. സംശയമില്ല. അയാളൊരു വില്ലാളിയായിരിക്കണം, ഒരു പക്ഷേ തന്നിലെ വില്ലാളിയെ അയാൾ തിരിച്ചറിഞ്ഞിരിക്കുമോ. ധീരൻമാർ കഴിവുള്ളവരെ ആദരിക്കാൻ കുലം നോക്കാറില്ലല്ലോ.\nവാരണാവത്തിലേക്ക് വരണമെന്ന് തനിക്കായിരുന്നു നിർബന്ധം. ചേട്ടന് ഒട്ടും താല്പര്യമുണ്ടായിരുന്നില്ല. അമ്മക്ക് അർദ്ധമനസ്സാ യിരുന്നു. വിശപ്പാണ് പ്രശ്‌നം. അതു തുടങ്ങിയാൽ ലോകത്തെ ത്തന്നെ വിഴുങ്ങാൻതോന്നും. വനത്തിൽ ഭക്ഷണത്തിന് പഞ്ഞ മുണ്ടായിരുന്നില്ല. പക്ഷേ കഴിഞ്ഞ രണ്ടു വർക്ഷമായി ഒരു തുള്ളി മഴ പെയ്തിട്ടില്ല. കാർമേഘങ്ങൾ കരുത്തു കാട്ടി ആകാശമേലാ പ്പിലൂടെ കിഴക്കോട്ടും പടിഞ്ഞാട്ടും കടന്നു പോകും. കാട്ടരുവി കളെല്ലാം പാതാളഗർഭത്തിലേക്ക് തിരിച്ചിറങ്ങിപ്പോയിരിക്കുന്നു. കാട്ടുകിഴങ്ങുകളുടെ പടുമുള പോലുമില്ല. കൂത്തോ വിളിയോ ഇല്ലാതെ പുനങ്ങളെല്ലാം ഉറങ്ങിക്കിടക്കുന്നു. വല്ലപ്പോഴും കെണി യിൽവീണുകിട്ടുന്ന കാട്ടുമൃഗങ്ങൾക്ക് തൊലിയും എല്ലുമല്ലാതെ മാംസം കണ്ടു കിട്ടാനേ ഇല്ല. കാട്ടുവാസികൾ ഓരോ കൂട്ടമായി ഓരോ വഴിക്ക് ഇറങ്ങുകയാണ്. ചോമനമ്മാവൻ മാത്രം വന്നില്ല. നാട് കാടിനെ വിഴുങ്ങുമെന്നാണമ്മാവൻ പറയുന്നത്. അമ്മാവനും ചില്ലയും മാത്രമാണവിടെ. യാത്ര പറയുമ്പോൾ ചില്ല കരയുകയായി രുന്നു. മുഖം വാടിത്തളർന്നിരുന്നു. ഇനി എന്നാണ് തിരിച്ചു വരിക. മലങ്കൊറ്റക്ക് ഗുരുതി കഴിച്ചാൽ ശാപമൊഴി യുമെന്നാണ്. കഴിഞ്ഞ കൊല്ലവും കഴിച്ചതല്ലേ ഗുരുതി. ഇനിയും കാത്തു നിൽക്കാൻ വയ്യാ തായപ്പോഴാണ് മലയിറങ്ങിയത്. കാട്ടിൽ ആനയെച്ചെറുക്കുന്ന മല്ല നെന്ന് പറഞ്ഞിട്ടെന്തു കാര്യം. നാട്ടിൽ വെറും വേടൻ. സദ്യ ക്കിരിക്കെ വിളമ്പുകാർ അത്ഭുതപ്പെടുന്നതു കണ്ടു. ചില അടക്കം പറച്ചിലുകൾ താനും കേട്ടു. ഇവനേപ്പോലെ പത്താളു വന്നാൽ വെച്ചുണ്ടാക്കിയത്രയും വീണ്ടും വെക്കേണ്ടി വരുമെന്ന്. ആദ്യത്തെ ഉരുള ഉരുട്ടി വിഴുങ്ങിയതേയുള്ളൂ. അത് നെഞ്ചിൽ തടഞ്ഞു പോയി. മലദൈവങ്ങളെ വിശന്നിരിക്കുന്ന എന്റെ പെണ്ണ്. ചിറകുണ്ടായിരു ന്നെങ്കിൽ വിളമ്പിയതത്രയും എടുത്ത് പറന്നേനെ. ഓരോ ഉരുള യായി എടുത്ത് അവളെ ഊട്ടിയേനെ. മലങ്കൊററി എത്രകാലം ചതിക്കും. ഇക്കൊല്ലം മഴ പെയ്‌തേക്കും വീണ്ടും കാട്ടരുവികൾ മുത്തുമണികളുതിർത്ത് ചിരിക്കും. കാടിറങ്ങിപ്പോയ പുഴമീനുകൾ കാട്ടരുവികളിലേക്ക് വിരുന്നു വരും. അപ്പോൾ കാട്ടിലേക്ക് തന്നെ തിരിച്ചു ചെല്ലണം. കാടൂട്ടുന്നത് പോലെ നാടൂട്ടില്ല. ഇവിടെ എല്ലാം ഭിക്ഷയാണ്. അവിടെ എല്ലാം അവകാശമാണ്. കാട്ടിരവിൽ ഇലകൾ ക്കിടയിലൂടൂർന്നുവിഴുന്ന നിലാവിന്റെ സൗന്ദര്യം ഈ കൊട്ടാര മേലാപ്പിലെ തൂക്കുവിള ക്കുകൾക്കില്ല. ഈ കൊട്ടാരത്തിലും തന്നേപ്പൊലെ ഒരു മല്ലനുണ്ട്, അയാളുടെ കണ്ണുകൾ തന്റെ ശരീര ത്തിലാണ് എന്നു കണ്ടു. തന്നെ അളന്നുകൊണ്ടാവണം അയാൾ പോകാൻ നേരം ഭൃത്യൻമാരോട് പറഞ്ഞത്. മദിര കുറച്ചൊന്നും പോര എന്നാണ് തോന്നുന്നത്.\nഅമ്മയും സഹോദരങ്ങളും മതിമറന്നുറങ്ങുകയാണ്. മദിര തനിക്കും ഇഷ്ടം തന്നെ. പക്ഷേ ഇന്നെന്തോ അതൊഴിവാക്കി. എല്ലാവരും ഉറങ്ങട്ടെ. എത്ര നാളായി അവർ വയറുനിറച്ചാഹാരം കഴിച്ചിട്ട്. പോരെങ്കിൽ കുടം കണക്കിന് മദിരയും. മുളനെല്ലിട്ട് മൂപ്പിച്ച് വാറ്റിയെടുത്ത മദിരയുടെ മത്തുപിടിപ്പിക്കുന്ന ഗന്ധമാണ് മുറിക്കകം നിറയെ. നാട്ടിലേക്ക് വരാൻ തനിക്ക് ഒട്ടും സമ്മതമുണ്ടായിരുന്നില്ല. ചോമനമ്മാവൻ പറയുന്നത് വെറുതേയല്ല. കാട്ടുനീതിയെപ്പോലല്ല നാട്ടുനീതി.. അത് നമ്മൾക്ക് മനസ്സിലാവില്ല. കാട്ടിലങ്ങിനെ അതിർ ത്തികളില്ല. ഭൂമിക്ക് അതിർത്തികളില്ലാത്തിടത്ത് മനസ്സുകൾക്കും അതിർത്തികളുണ്ടാവില്ലല്ലോ. മനപൂർവ്വമാണ് ഉണർന്നിരിക്കുന്നത്. അമ്മക്കും സഹോദരങ്ങൾക്കും കാവലാളായി. ഒന്നോർമ്മയുണ്ട്. മുട്ടനൊരു കാട്ടിയെ പിൻതുടർന്ന് കെണിയിൽവിഴ്ത്താനുള്ള ശ്രമത്തിലായിരുന്നു അപ്പനും,താനും. കെണി അറിഞ്ഞിട്ടാണോ എന്തോ കാട്ടി പുറം തിരിഞ്ഞു വന്നു. ഊക്കനോരു കുതിപ്പിൽ പഴന്തുണിക്കെട്ടു പോലെ അപ്പൻ. അന്ന് വിറയ്ക്കുന്ന കൈകൾ കൂട്ടിപ്പിടിച്ച് അപ്പൻ അവസാനമായി പറഞ്ഞത് ഓർമ്മയുണ്ട്. അമ്മക്കും ഇളയത്തുങ്ങൾക്കും ഇനി നീ വേണം. അതേ താൻ തന്നെ ഉറക്കമൊഴിഞ്ഞിരിക്കണം. കൊട്ടാരക്കെട്ടിനകത്തേക്ക് ക്ഷണിച്ചു കൊണ്ടു വന്ന് സൽക്കരിച്ചപ്പോഴും, കിടക്കാൻ ഇടം തന്ന പ്പോഴും മനസ്സിൽ ഒരു അരുതായ്ക തോന്നിയതാണ്. വേണ്ടെന്ന് പറഞ്ഞാലോ. അമ്മയുടേയും ഇളയത്തുങ്ങളുടേയും മുഖം കണ്ട പ്പോൾ തളർന്നു പോയി. പാവങ്ങൾ സ്വർഗ്ഗം കിട്ടിയതു പോലെ നിൽപ്പാണ്.പോകട്ടെ. ഒരു ദിവസമല്ലേ ഉള്ളൂ. ഒരു വേടന് ഓരായുസ്സു മുഴുവൻ ആഘോഷിക്കാൻ ഈയൊരു ദിവസം മതി. പക്ഷേ ഒരു സംശയം ബാക്കിയാണ്. എന്തിന്. നിഷാദരെ സൽക്കരിച്ചിട്ട് രാജകുമാരൻമാർക്കെന്ത് പ്രയോജനം. ആ അമ്മക്ക് എന്തു നേട്ടം. അവരുടെ മൂത്ത പത്രനെ ശ്രദ്ധിച്ചിരുന്നു. കാഴ്ചയിൽ നീതിമാനാ ണയാൾ. ഒരിക്കലും മുഖം തന്നില്ല. അരുതാത്തതെന്തോ ചെയ്യുന്ന ഒരു കുറ്റബോധം അയാളുടെ മുഖത്തുണ്ടായിരുന്നില്ലേ. ചോമനമ്മാ വന്റെ വാക്കുകൾ ഓർമ്മ വരുന്നു. സൂക്ഷിക്കണം. നാട് കാടിനെ എളുപ്പം വിഴുങ്ങും. ഉറങ്ങരുതെന്നു കരുതിയിട്ടും ഒന്നു മയങ്ങിപ്പോയി. ഇതെന്താണ് കാണുന്നത്.ഉണങ്ങിക്കിടന്ന മലക്കു ചുറ്റും കുറെ നാട്ടുമനുഷ്യർ. അവർ ആർത്തട്ടഹസിച്ചു ചിരിക്കുന്നു. കൈയ്യിൽ ആളിക്കത്തുന്ന പന്തങ്ങൾ. അവരെന്തിന് കാടിനു തീ വെയ്ക്കുന്നു. തീ. കൊടും തീ. ചിറകു കരിഞ്ഞു വീഴുന്ന പറവകൾ. ചുവടറ്റുവീഴുന്ന വൻമര ങ്ങൾ. കരഞ്ഞു വീർത്ത മുഖവുമായി ആകാശം. കാതിൽ ചോമന മ്മാവന്റെ നിലവിളി. ധീപാ. ചതിച്ചല്ലോ മോനേ. ഞെട്ടിയുണർന്നപ്പോൾ വിയർക്കുന്നതെന്താണ്. കണ്ടത് സ്വപ്ന മായിരുന്നില്ലേ. എന്താണ് ശ്വാസം മുട്ടുന്നത്. പുകയോ. അതേ മുറിക്കകം നിറയെ പുകയാണ്. ആ തമ്പുരാട്ടിയും രാജകുമാരൻമാരു മെവിടേ. അമ്മയും അനുജൻമാരുമെവിടേ. ആരോ ഒരാൾ പന്തവു മായി ഓടുന്നു. ഇപ്പോൾ മുഖം വ്യക്തമാകുന്നു. ആരിത്. ആ ഭീമാ കായനോ. അവർ തന്നെ അവരുടെ കൊട്ടാരത്തിന് തീ വെയ്ക്കു കയോ. ചതി. കൊടും ചതി. പക്ഷേ എന്തിന്. പൊള്ളുന്ന തീയുടെ ചൂട് ചുറ്റും ആളിപ്പടരുന്നു. അമ്മയുടേയും അനുജൻമാരുടേയും നിലവിളി കേൾക്കുന്നു. കാഴ്ച മങ്ങുന്നു. ശരീരം വെന്തു നീറുന്നു. കാതിൽ തപ്പിന്റെ ദ്രുതതാളം മുഴങ്ങുന്നു. അപ്പാ പൊറുക്കണെ. അമ്മയേയും ഇളയത്തുങ്ങളേയും കാക്കാൻ ഈയുള്ളവ നായില്ലല്ലോ. മലങ്കൊറ്റയെ നീ തുണ.\nസാഹിത്യലോകം 2020 ജനുവരി ലക്കത്തില് പ്രസിദ്ധീകരിച്ചത്


112 എന്ന ടോൾ ഫ്രീ നമ്പർ വഴി അടിയന്തര സഹായം\nമനോരമ ലേഖകൻ August 14, 2019 11:45 PM IST\nതിരുവനന്തപുരം ∙ പൊതുജനങ്ങൾക്ക് അടിയന്തര സഹായം ലഭ്യമാക്കാനായി ആരംഭിച്ച എമർജൻസി റെസ്പോൺസ് സപ്പോർട്ട് സിസ്റ്റത്തിന്റെ സേവനം ഇന്നു മുതൽ സംസ്ഥാനത്തൊട്ടാകെ ലഭ്യമാകും. അടിയന്തര ഘട്ടങ്ങളിൽ 112 എന്ന ടോൾ ഫ്രീ നമ്പർ ഡയൽ ചെയ്യുന്നതു വഴി സഹായം ലഭ്യമാകും. അടിയന്തര സഹായം ലഭ്യമാക്കുന്നതിന് രാജ്യവ്യാപകമായി ഒറ്റനമ്പർ ഏർപ്പെടുത്തുന്നതിന്റെ ഭാഗമായിട്ടാണ് സംസ്ഥാനത്തും ഈ സംവിധാനം നിലവിൽ വന്നത്. ഇന്നു രാവിലെ 10.30 ന് വഴുതക്കാട് പൊലീസ് ആസ്ഥാനത്ത് മുഖ്യമന്ത്രി പിണറായി വിജയൻ ഉദ്ഘാടനം നിർവഹിക്കും.\n112 ഇന്ത്യ എന്ന മൊബൈൽ ആപ് ഉപയോഗിച്ചും കമാൻഡ് സെന്ററിന്റെ സേവനം ഉപയോഗിക്കാം. ഈ ആപ്പിലെ പാനിക് ബട്ടൺ അമർത്തിയാൽ പൊലീസ് ആസ്ഥാനത്തെ സെന്ററിൽ സന്ദേശം ലഭിക്കും. അവിടെ നിന്നും തിരിച്ച് ഈ നമ്പറിലേക്ക് വിളിച്ച് ആവശ്യമായ നടപടി സ്വീകരിക്കും. സിഡാക് ആണ് പദ്ധതിയുടെ നോഡൽ ഏജൻസി. 6.18 കോടി രൂപയാണ് ചെലവ്. വിവിധ സഹായ അഭ്യർഥനകൾക്കായി വ്യത്യസ്ത ഫോൺ നമ്പറുകളാണ് ഇപ്പോൾ സംസ്ഥാനത്ത് ഉള്ളത്. പുതിയ സംവിധാനത്തിൽ എല്ലാ ആവശ്യങ്ങൾക്കും 112 ലേക്ക് വിളിച്ചാൽ മതി. വഴുതക്കാട് പൊലീസ് ആസ്ഥാനത്ത് 24 മണിക്കൂറും പ്രവർത്തിക്കുന്ന കമാൻഡ് സെന്റർ ആണ് 112 ന്റെ കൺട്രോൾ റൂം.


Delhi Government Cut Value Added Tax On Diesel price By Reducing Rs 8 | ദില്ലിയിൽ ഡീസലിന് എട്ട് രൂപ കുറഞ്ഞു..! ജനങ്ങളെ അമ്പരപ്പിച്ച് കെജ്രിവാൾ; പുതിയ നീക്കത്തിന് കയ്യടി! - Malayalam Oneindia\n25 min ago അനധികൃത ബോർഡുകൾ വേണ്ട, തിരുവനന്തപുരത്ത് കളക്ടറുടെ നേതൃത്വത്തിൽ സ്പെഷ്യൽ ഡ്രൈവ്\nUpdated: Thu, Jul 30, 2020, 17:53 [IST]\nദില്ലി: രാജ്യത്ത് കൊവിഡ് കേസുകള് അനുദിനം വര്‍ദ്ധിച്ചുവരികയാണ്. 15 ലക്ഷത്തില് കൂടുതല് പേര്‍ക്കാണ് കൊവിഡ് ബാധിച്ചിരിക്കുന്നത്. ഇതിനിടെയിലായിരുന്നു ഇന്ധനവില വര്‍ദ്ധനവും, ഇത് ഇന്ത്യയിലെ ജനങ്ങളെ വലിയ രീതിയിലാണ് വലച്ചത്. കഴിഞ്ഞ കുറച്ച് ദിവസങ്ങള് മുമ്പ് തുടര്‍ച്ചയായ മൂന്ന് ആഴ്ചകളോളമാണ് ഇന്ത്യയില് ഇന്ധനവില വര്‍ദ്ധിച്ചത്. ആഗോളവിപണിയില് ക്രൂഡ് ഓയിലിന് വില കുറുയുന്ന സാഹചര്യത്തിലായിരുന്നു ഇവിടെ വില ക്രമാധീതമായി വര്‍ദ്ധിച്ചത്.\nകൊറോണ കാലത്ത് റഷ്യയും സൗദിയും ക്രൂഡ് ഓയിലിന്റെ പേരില് മത്സരം തുടങ്ങിയതോടെയാണ് വില തകര്‍ന്നടിഞ്ഞത്. പെട്ടെന്നുണ്ടായ ഇന്ധനവില വര്‍ദ്ധനവ് ജനങ്ങളെ വീണ്ടും വിലക്കയറ്റത്തിലേക്ക് തള്ളിവിട്ടിരുന്നു. എന്നാല് ജനങ്ങള്‍ക്ക് സന്തോഷിക്കാവുന്ന ഒരു വാര്‍ത്തയാണ് ദില്ലിയില് നിന്നും പുറത്തുവരുന്നത്.\nരാജ്യതലസ്ഥാനത്ത് ഡീസലിന്റെ മൂല്യവര്‍ദ്ധിത നികുതി വെട്ടിക്കുറച്ചിരിക്കുകയാണ് അരവിന്ദ് കേജ്രിവാളിന്റെ നേതൃത്വത്തിലുള്ള ആം ആദ്മി സര്‍ക്കാര്. ഇതോടെ ഡീസലിന്റെ വിലയിലും നല്ല മാറ്റമുണ്ടാകും. 30 ശതമാനത്തില് നിന്ന് 16.75 ശതമാനത്തിലേക്കാണ് വാറ്റ് കുറയ്ക്കുന്നത്. സാധനങ്ങള്‍ക്ക് വലിയ വില വര്‍ദ്ധന നേടുന്ന സാഹചര്യത്തില് പൊതുജനങ്ങള്‍ക്ക് ഇത് വലിയ ആശ്വാസമാകും.\nസംസ്ഥാന മന്ത്രി സഭയാണ് ഇതുമായി ബന്ധപ്പെട്ട തീരുമാനം കൈക്കൊണ്ടത്. മന്ത്രിസഭ യോഗിത്തിന് ശേഷം മുഖ്യമന്ത്രി അരവിന്ദ് കേജ്രിവാളാണ് ഇക്കാര്യം അറിയിച്ചത്. ദില്ലിയുടെ സമ്പദ് വ്യവസ്ഥയെ പുനരുജ്ജീവിക്കാന് സര്‍ക്കാര് സ്വീകരിച്ച വിവിധ നടപടികളുടെ ഭാഗമാണിതെന്ന് അരവിന്ദ് കേജ്രിവാള് പറഞ്ഞു.\nകുറയുന്നത് എട്ട് രൂപ\nഡീസലിന്റെ വാറ്റ് ശതമാനത്തില് നല്ലൊരു വിഹിതം കുറച്ചതോടെ വിലയില് വലിയ വ്യത്യാസമാണുണ്ടാകുക. നിലവില് സംസ്ഥാനത്ത് 82 രൂപയാണ് ഡീസലിന്റെ വില. വാറ്റ് കുറച്ചതോടെ ഇത് 73.64 രൂപയാകും. അതായത് ഒരു ലിറ്റര് ഡീസലിന് 8.36 പൈസ കുറയുമെന്ന് മുഖ്യമന്ത്രി അറിയിച്ചു. ദില്ലിയില് വില വര്‍ദ്ധനവിനിടെ പെട്രോളിനെ ഡീസല് മറികടന്നിരുന്നു.\nദില്ലയിലെ സമ്പദ് വ്യവസ്ഥ പുനരുജ്ജീവിപ്പിക്കുന്നതിനായി സര്‍ക്കാര് നിരവധി നടപടികള് സ്വീകരിച്ചെന്നാണ് മുഖ്യമന്ത്രി പറയുന്നത്. ഇതിന്റെ ഭാഗമായി വ്യവസായ ഗ്രൂപ്പുകളും വിദഗ്ദരുമായുള്ള വീഡിയോ കോണ്‍ഫറന്‍സ് നടത്തുമെന്നും അദ്ദേഹം വ്യക്തമാക്കി. തൊഴില് അന്വേഷിക്കുന്നവര്‍ക്ക് പെട്ടെന്ന് ജോലി ലഭ്യമാക്കാന് തൊഴിലുടമകളെ ചേര്‍ത്ത് ഒരു പോര്‍ട്ടല് ആരംഭിച്ചിരുന്നെന്നും കേജ്രിവാള് വ്യക്തമാക്കി.\nസ്വാഗതം ചെയ്ത് ജനങ്ങള്\nഅതേസമയം, സര്‍ക്കാരിന്റെ പുതിയ തീരുമാനത്തിന് മികച്ച ജനപിന്തുണയാണ് ലഭിക്കുന്നത്. ഡീസല് വില വര്‍ദ്ധിച്ചത് ജനങ്ങളെ ഈ കൊവിഡ് കാലത്ത് വല്ലാതെ വലച്ചിരുന്നു. എട്ട് രൂപ ഒരു ലിറ്റര് ഡീസലില് കുറയുന്നത് ജനങ്ങള്‍ക്ക് വലിയ ആശ്വാസമായിരിക്കും\naravind kejriwal delhi fuel price india kerala vat അരവിന്ദ് കെജ്രിവാള് ദില്ലി വാറ്റ്\nDelhi Government Cut Value Added Tax On Diesel price By Reducing Rs 8


കുതിരാനിൽ വാഹനങ്ങളുടെ കൂട്ടിയിടി; ലോറിയും കാറും മറിഞ്ഞു | Accident in Kuthiran tunnel Thrissur\nSep 18, 2019, 08:03 AM IST\nപാലക്കാട് ഭാഗത്തുനിന്ന് തൃശ്ശൂർ ഭാഗത്തേക്ക് പോവുകയായിരുന്ന ലോറി ദേശീയപാതയിലെ കുഴികളിൽച്ചാടി നിയന്ത്രണം നഷ്ടപ്പെട്ട് മുന്നിൽ പോയിരുന്ന രണ്ട് കാറുകളിൽ ഇടിക്കുകയായിരുന്നു.\nകുതിരാനിൽ കാറുകളുമായി കൂട്ടിയിടിച്ചു മറിഞ്ഞ ലോറി\nകുതിരാൻ: ദേശീയപാത കുതിരാനിൽ വാഹനങ്ങളുടെ കൂട്ടിയിടി. ഇടിയുടെ ആഘാതത്തിൽ നിയന്ത്രണംവിട്ട ലോറിയും കാറും അഞ്ചടി താഴ്ചയിലേക്ക് മറിഞ്ഞു. ചൊവ്വാഴ്ച വൈകീട്ട് നാലരയോടെയായിരുന്നു സംഭവം.\nപാലക്കാട് ഭാഗത്തുനിന്ന് തൃശ്ശൂർ ഭാഗത്തേക്ക് പോവുകയായിരുന്ന ലോറി ദേശീയപാതയിലെ കുഴികളിൽച്ചാടി നിയന്ത്രണം നഷ്ടപ്പെട്ട് മുന്നിൽ പോയിരുന്ന രണ്ട് കാറുകളിൽ ഇടിക്കുകയായിരുന്നു. തുടർന്നാണ് കാറും ലോറിയും മറിഞ്ഞത്.\nദേശീയപാതയിൽനിന്ന് താഴ്ചയിലേക്ക് മറിഞ്ഞതിനാൽ മേഖലയിൽ ഗതാഗതക്കുരുക്ക് ഉണ്ടായില്ല. അപകടത്തിൽ ലോറി ഡ്രൈവർക്ക് നിസ്സാര പരിക്കേറ്റു. പരിക്കേറ്റവരെ ഹൈവേ പോലീസ് മറ്റൊരു വാഹനത്തിൽ സമീപത്തെ സ്വകാര്യ ആശുപത്രിയിലേക്ക് മാറ്റി. പ്രാഥമിക ശുശ്രൂഷയ്ക്കുശേഷം ഇവർ ആശുപത്രി വിട്ടു.\nകണ്ടെയ്നർ കേടായി; കുതിരാൻ സ്തംഭിച്ചത് ഏഴുമണിക്കൂർ\nകുതിരാനിൽ ഇന്ധനം തീരുന്നതെങ്ങനെ? വീണ്ടും കുരുക്കായി മറുനാടൻ ലോറി


KesariWeekly - സര്‍ഗാത്മകതയുടെ പരമാവധിയും അനുമതിയില്ലായ്മയുടെ വേദനകളും-ജയനാരായണന് വി.\nസര്‍ഗാത്മകതയുടെ പരമാവധിയും അനുമതിയില്ലായ്മയുടെ വേദനകളും-ജയനാരായണന് വി.\nചലച്ചിത്രകാരന്മാരുടെ സര്‍ഗാത്മകത പ്രകടിപ്പിക്കാനും അത് കണ്ട് കോള്‍മയിര്‍കൊള്ളാനും അനുമതിയില്ലാതെയാണ് ജൂണ് 16 മുതല് 20 വരെ തിരുവനന്തപുരത്ത് നടന്ന പത്താമത് രാജ്യാന്തര ഹ്രസ്വ ചലച്ചിത്ര മേളയ്ക്ക് തിരശ്ശീലവീണത്. ചലച്ചിത്രകാരന്മാരുടെ സര്‍ഗാത്മകത പ്രകടിപ്പിക്കാന് പരമാവധി അവസരങ്ങള് ഒരുക്കുമെന്ന് മേള ഉദ്ഘാടനം ചെയ്ത് മുഖ്യമന്ത്രി പിണറായി വിജയന് അഭിപ്രായപ്പെട്ടിരുന്നു. അനുമതി ലഭിക്കാത്ത നാല് ഡോക്യുമെന്ററികള്‍ക്ക് പ്രദര്‍ശനാനുമതി വേണമെന്ന അക്കാദമി ചെയര്‍മാന്റെ ആവശ്യം 'പരമാവധി' എന്ന പരിധിയെ അതിലംഘിക്കുന്നതായിരുന്നു എങ്കിലും ജെ.എന്.യു. സമരത്തിന്റെയും കാശ്മീര് പ്രശ്‌നത്തിന്റെയും കഥകള് പറയുന്ന ഡോക്യുമെന്ററികള് ഉള്‍പ്പെടെയുള്ളവ പ്രദര്‍ശിപ്പിക്കുന്നതിനായി ഹൈക്കോടതിയെ സമീപിച്ച് വിഷയത്തോടുള്ള 'പ്രതിബദ്ധത' തെളിയിക്കാന് സംഘാടകര് അവസാനനിമിഷംവരെ ആഞ്ഞുശ്രമിച്ചു. ഹര്‍ജിയില് 10 ദിവസത്തിനകം കേന്ദ്രസര്‍ക്കാര് സത്യവാങ്മൂലം നല്‍കണമെന്ന് കോടതി വിധിച്ചിരിക്കുന്നു. അനുകൂലവിധിയെങ്കില് വീണ തിരശ്ശീല വീണ്ടും പൊക്കികാണിക്കാം. പ്രതികൂലമെങ്കില് ഇപ്പോള് നടത്തിവരുന്ന പണികള് തുടരാം. രണ്ടായാലും വിജയം ഒരേകക്ഷിയില്‍തന്നെ വന്നുചേരുന്ന കേസ്! രാജ്യത്തിന്റെ നിയമസംവിധാനങ്ങള് സര്‍ഗാത്മകസ്വാതന്ത്ര്യത്തിന് കനത്ത വെല്ലുവിളിയുയര്‍ത്തുന്നതായി ചിത്രീകരിക്കണമല്ലോ...!\nസര്‍ഗാത്മകതയുടെ പേരില് എന്തും ആവിഷ്‌ക്കരിക്കാനുള്ള സ്വാതന്ത്ര്യം ആര്‍ക്കുമില്ല. ഹെല്‍മെറ്റ് ധരിക്കാതെ ഇരുചക്രവാഹനത്തില് സഞ്ചരിച്ചാല്‍പോലും ഫൈന് നല്‍കേണ്ടിവരുന്ന നാടാണ് നമ്മുടേത്. എന്റെ സഞ്ചാരസ്വാതന്ത്ര്യത്തെയാണ് നിങ്ങള് തടയുന്നതെന്ന് വാഹനപരിശോധകരോട് പറഞ്ഞാലുളള അവസ്ഥ എന്താകും?\nയാഥാര്‍ത്ഥ്യങ്ങള് വെളിപ്പെടുത്താതെ വസ്തുതകള് വളച്ചൊടിച്ചും നിറംപുരട്ടിയും അതിവൈകാരികതയോടെയും പ്രേക്ഷകരിലേക്ക് പകരാന് ദൃശ്യമാധ്യമത്തിലൂടെ കഴിയും. ചരിത്രത്തിന്റെ ശരിയായ ആവിഷ്‌ക്കാരമല്ല മറിച്ച് ചരിത്രത്തോട് സംവിധായകന്റെ (എഴുത്തുകാരന്റെ) നിലപാട് മാത്രമാകും ഇത്തരത്തില് ആവിഷ്‌ക്കരിക്കപ്പെടുക. എം.ടി.യുടെ രണ്ടാമൂഴം മഹാഭാരതമെന്നപേരില് അവതരിപ്പിക്കാന് കഴിയാത്തതും ഇതുകൊണ്ടുതന്നെ. പ്രദര്‍ശനാനുമതി നിഷേധിച്ച ചിത്രങ്ങള് യു-ട്യൂബ് പോലുള്ള സാങ്കേതിക വിദ്യയുടെ സഹായത്തോടെ കാഴ്ചക്കാരിലെത്തിക്കാന് തുനിഞ്ഞാല് രാജ്യത്തെ പരമാവധി ശിക്ഷയാകും അവരെ കാത്തിരിക്കുന്നുണ്ടാവുക.\n2016 ഏപ്രില് ഒന്നുമുതല് അനുമതിയില്ലാതെ ഓഫീസില് ഹാജരാകാതിരുന്നതിന്റെയും ഏപ്രില് 15-ന് അനുമതിയില്ലാതെ ഹാജരായതിന്റെയും പേരില് ചെയര്‍മാന് കമലിന്റെ കോടതി 2016 സെപ്റ്റംബര് എട്ടാം തീയതി ചലച്ചിത്ര അക്കാദമി സര്‍വ്വീസില്‍നിന്ന് എന്നെ നീക്കംചെയ്ത് ഉത്തരവായപ്പോള് 'അനുമതി' എന്ന വാക്കിന് സര്‍ഗ്ഗാത്മകസ്വാതന്ത്ര്യത്തെ മാത്രമല്ല തൊഴിലെടുത്ത് ജീവിക്കാനുള്ള ഒരുവന്റെ അവകാശത്തെപ്പോലും ഇല്ലാതാക്കാനാകുമെന്ന് ഈയുള്ളവന് അനുഭവിച്ചറിഞ്ഞിരുന്നു. അക്കാദമിക് സര്‍ഗ്ഗാത്മകതയുടെ തെളിവുകളായി രേഖകളെല്ലാം ഞാന് ഡോക്കുമെന്റ് ചെയ്ത് സൂക്ഷിച്ചിട്ടുമുണ്ട്. നടപടി പുനഃപരിശോധിക്കണമെന്ന ദയാഹര്‍ജിയില് ഒന്‍പത് മാസങ്ങള് പിന്നിട്ടതിനുശേഷവും ഒരു മറുപടിപോലും ഉണ്ടായിട്ടുമില്ല.\nപറയുകയോ എഴുതുകയോ ചെയ്യുന്ന വാക്കുകളിലോ ചിഹ്നങ്ങളിലോ ദൃശ്യവത്കരണംകൊണ്ടോ രാജ്യത്തിനെതിരെ വെറുപ്പോ വിദ്വേഷമോ വളര്‍ത്തുന്നത് രാജ്യദ്രോഹമാണ്. അനുമതി ലഭിക്കാത്ത ഡോക്യുമെന്ററികളിലെ പ്രതിപാദ്യം ഇവയൊന്നുമല്ലെന്ന ഉറച്ച വിശ്വാസമാണ് അക്കാദമിയെ നീതിതേടി ഹൈക്കോടതിയെ സമീപിക്കാന് പ്രേരിപ്പിച്ചത്. സെന്‍സര് ബോര്‍ഡ് അനുമതി നിഷേധിച്ചതിനായി നിരത്തുന്ന കാരണങ്ങള് അക്കാദമിക്ക് സ്വീകാര്യമല്ല. ചലച്ചിത്രമേളകളില് സെന്‍സറിങ്ങിന്റെ ആവശ്യമില്ലെന്നും അക്കാദമി കരുതുന്നു. 'അനുമതി' എന്ന വാക്കിനോടുള്ള അലര്‍ജികാരണം അവാര്‍ഡ് പരിഗണനയ്ക്ക് സെന്‍സര്‍ബോര്‍ഡിന്റെ അനുമതിപത്രം വേണമെന്ന അവാര്‍ഡ് ചട്ടങ്ങളിലെ നിബന്ധനപോലും അക്കാദമി അടുത്തവര്‍ഷംമുതല് എടുത്തുകളഞ്ഞേക്കാം. അഴിമതിയല്ല അനുമതിയാണ് ഇന്നത്തെ മുഖ്യപ്രശ്‌നം.\nജീവപര്യന്തം തടവും പിഴയും, പിഴ അടച്ചില്ലെങ്കില് മൂന്നുവര്‍ഷംകൂടി തടവും എന്നതാണ് രാജ്യദ്രോഹത്തിനുള്ള പരമാവധി ശിക്ഷ. അക്കാദമിയിലെ ആര്‍ക്കെങ്കിലുമൊക്കെ ജാതകത്തില് ഇത്തരമൊരുശിക്ഷ അനുഭവിക്കുന്നതിനുള്ള യോഗമുണ്ടെങ്കില് പിന്നെ പറഞ്ഞിട്ടുകാര്യമില്ല.\nജനങ്ങളുടെ ആസ്വാദനശേഷിയെ പരിപോഷിപ്പിക്കാനായി രൂപീകരിച്ച ചലച്ചിത്ര അക്കാദമി അതിന് വിരുദ്ധമായാണ് ഇന്ന് പ്രവര്‍ത്തിച്ചുവരുന്നതെന്നാണ് ബോധപൂര്‍വ്വം ആസൂത്രണംചെയ്യുന്ന ഇത്തരം വിവാദങ്ങള് ചൂണ്ടിക്കാണിക്കുന്നത്.\n(ചലച്ചിത്ര അക്കാദമി മുന് ഉദ്യോഗസ്ഥനാണ് ലേഖകന്)


കണ്ണൂർ ജില്ലാ പോലീസ് കായികമേള: ജില്ലാ ഹെഡ് ക്വാർട്ടേഴ്സ് മുന്നിൽ\nകണ്ണൂർ: ജില്ലാ പോലീസ് കായികമേളയിൽ ആദ്യ ദിവസം 14 ഇനങ്ങൾ പൂർത്തിയായപ്പോൾ 44 പോയിന്‍റുമായി ജില്ലാ ഹെഡ് ക്വാർട്ടേഴ്സ് (എആർ) മുന്നിൽ. 41 പോയിന്‍റുമായി കണ്ണൂർ സബ് ഡിവിഷൻ തൊട്ട് പിന്നിലുണ്ട്. 25 പോയിന്‍റുമായി തലശേരി സബ്ഡിവിഷനാണ് മൂന്നാമത്. എന്നാൽ 315 പേർ മത്സരത്തിൽ പങ്കെടുക്കാൻ പേര് നല്കിയിട്ടും നേരേ പകുതി താരങ്ങൾ മാത്രമാണ് ഇത്തവണ മത്സരത്തിൽ മാറ്റുരയ്ക്കാൻ എത്തിയത്.\nപോലീസ് അസോസിയേഷൻ ഭാരവാഹികളുമായി ജില്ലാ പോലീസ് മേധാവി മേളയുടെ കാര്യങ്ങൾ ചർച്ച ചെയ്തില്ലെന്ന് ആരോപണമുണ്ട്. ഇതേത്തുടർന്ന് ഭരണാനുകൂലികളായ അസോസിയേഷൻ ഭാരവാഹികൾ സഹകരിക്കാത്തതാണ് മത്സരാർഥികൾ കുറയാൻ കാരണമെന്ന് പറയുന്നു. 100 മീറ്റർ ഓട്ടത്തിന് 42 പേർ പേര് നല്കിയപ്പോൾ മത്സരിച്ചത് മുപ്പതിൽ താഴെ മത്സരാർഥികളാണ്.\nമേള പോലീസ് പരേഡ് ഗ്രൗണ്ടിൽ ഐജി മഹിപാൽ യാദവ് ഉദ്ഘാടനം ചെയ്തു. ജില്ലാ പോലീസ് മേധാവി ജി. ശിവവിക്രം അധ്യക്ഷത വഹിച്ചു. എആർ ക്യാന്പ് അസി. കമാൻഡന്‍റ് ടി.പി. ഉണ്ണികൃഷ്ണൻ പ്രസംഗിച്ചു. വനിത പോലീസ്, സ്പെഷൽ പോലീസ്, പോലീസ് എന്നീ വിഭാഗങ്ങളിലായി മുന്നൂറോളം കായികതാരങ്ങളാണ് മേളയിൽ പങ്കെടുക്കുന്നത്. ഇന്ന് വൈകുന്നേരം കലാസന്ധ്യയോടെ പോലീസ് മേള സമാപിക്കും.\nPrevious കണ്ണൂരിലെ ബസ് അപകടം: ഡ്രൈവര് കസ്റ്റഡിയില്\nNext കണ്ണൂരില് വ്യാജ പണയാധാരം ഉണ്ടാക്കി ലോൺ; റിട്ട.സബ് രജിസ്ട്രാര് ഉൾപ്പെടെ ഏഴു പേർക്കെതിരേ കോടതി നിർദേശപ്രകാരം കേസ്


roshnui dinakar against prithviraj and parvathy | സിനിമയെ തകര്‍ക്കാന് മനപ്പൂര്‍വ്വം ശ്രമിച്ചിട്ടും പൃഥ്വിരാജും പാര്‍വ്വതിയും തിരിഞ്ഞു നോക്കുന്നില്ല: ഗുരുതര ആരോപണവുമായി മൈസ്‌റ്റോറി സംവിധായിക | Mangalam\nTuesday, March 26, 2019 Last Updated 54 Min 41 Sec ago English Edition\nTuesday 10 Jul 2018 11.21 AM\nസിനിമയെ തകര്‍ക്കാന് മനപ്പൂര്‍വ്വം ശ്രമിച്ചിട്ടും പൃഥ്വിരാജും പാര്‍വ്വതിയും തിരിഞ്ഞു നോക്കുന്നില്ല: ഗുരുതര ആരോപണവുമായി മൈസ്‌റ്റോറി സംവിധായിക\nതാന് സംവിധാനം ചെയ്ത മൈ സ്‌റ്റോറി എന്ന സിനിമയ്‌ക്കെതിരായ സൈബര് ആക്രമണത്തില് അതില് പ്രധാന കഥാപാത്രങ്ങളെ അവതരിപ്പിച്ച പൃഥ്വിരാജിന്റെയോ പാര്‍വ്വതിയുടെയോ പിന്തുണ തനിക്കില്ലെന്ന് സംവിധായിക റോഷ്‌നി ദിനകര്. ഇപ്പോള് തീയേറ്ററുകളിലുള്ള ചിത്രം നേരിടുന്ന പ്രതിസന്ധിയെക്കുറിച്ച് അമ്മ പ്രസിഡന്റ് മോഹന്‍ലാലിനോട് സംസാരിച്ചുവെന്നും റോഷ്‌നി, ഒരു മാധ്യമത്തോട് പ്രതികരിച്ചു.\n'നാളെ ആരുടെ സിനിമയ്ക്ക് വേണമെങ്കിലും ഇത് സംഭവിക്കാം. എന്നാല് സിനിമ ഇത്രയും രൂക്ഷമായ രീതിയില് സൈബറിടത്തില് ആക്രമിക്കപ്പെടുമ്പോഴും പാര്‍വ്വതിയോ പൃഥ്വിരാജോ ഇതിനെതിരെ ഒരക്ഷരം പോലും ശബ്ദിക്കുന്നില്ല. ചിത്രത്തിന്റെ പ്രമോഷന് വേണ്ടിയും ഇവരില് ഒരാളും ഇതുവരെ ഒരു മീഡിയയിലും വന്നില്ല. എനിക്ക് വേണ്ടത് മുഴുവന് സിനിമാലോകത്തിന്റെയും പിന്തുണയാണ്. ലാലേട്ടന്റെയും മമ്മൂക്കയുടെയും പാര്‍വ്വതിയുടെയും പൃഥ്വിരാജിന്റെയും ഉള്‍പ്പെടെ സിനിമാ ഇന്‍ഡസ്ട്രിയുടെ മുഴുവന് പിന്തുണയാണ് ഞാന് ആഗ്രഹിക്കുന്നത്. സ്വന്തം സിനിമയാണ് ഇങ്ങനെ നശിച്ചുപോകുന്നതെന്ന് ഓരോരുത്തരും അറിയണം. നാളെ ആരുടെ പടത്തിന് വേണമെങ്കിലും ഇത് സംഭവിക്കാം. ചിത്രത്തിലെ പാട്ട് റിലീസായപ്പോഴാണ് ആദ്യമായി ഹേറ്റ് ക്യാംപെയ്ന് നടന്നത്. ഇപ്പോള് ചിത്രം റിലീസായതിന് ശേഷവും അത് തന്നെ അവസ്ഥ.\nചിത്രത്തില് അഞ്ച് ലിപ് ലോക്ക് സീനുകളുണ്ട്. പാര്‍വ്വതിയുടെ അഴിഞ്ഞാട്ടമെന്നൊക്കെയാണ് ചിത്രത്തെക്കുറിച്ച് സോഷ്യല് മീഡിയയില് എഴുതി വിട്ടിരിക്കുന്നത്. അത്രയും പണം മുടക്കി എടുത്ത ചിത്രമാണ്. അതിങ്ങനെ നശിച്ചു പോകുന്നതില് വിഷമമുണ്ട്. ലാലേട്ടനുമായി സംസാരിച്ചപ്പോള് സിനിമ നല്ലതാണെന്ന് പറയിപ്പിക്കുക മാത്രമാണ് വഴിയെന്ന് അദ്ദേഹം പറഞ്ഞു..' റോഷ്‌നി വ്യക്തമാക്കുന്നു.\nറോഷ്‌നി ദിനകര് തന്നെയാണ് മൈ സ്‌റ്റോറി നിര്‍മ്മിച്ചിരിക്കുന്നതും. ശങ്കര് രാമകൃഷ്ണന്റേതാണ് തിരക്കഥ. പോര്‍ച്ചുഗല് ആയിരുന്നു ചിത്രത്തിന്റെ പ്രധാന ലൊക്കേഷന്. റിലീസിന് മുന്‍പുള്ള പല ഘട്ടങ്ങളിലും ചിത്രത്തിനെതിരെ സോഷ്യല് മീഡിയയില് ഹേറ്റ് ക്യാംപെയ്ന് നടന്നിരുന്നു. റെക്കോര്‍ഡ് ഡിസ്‌ലൈക്കുകളാണ് ട്രെയിലറിനും പാട്ടിനും ലഭിച്ചത്. ചിത്രം റിലീസായതോടെ ഈ വിദ്വേഷ പ്രചരണം കൂടുതല് ശക്തിയാര്‍ജ്ജിച്ചിരിക്കുകയാണെന്നാണ് സംവിധായികയുടെ ആരോപണം.\nആസിഡ് ആക്രമണത്തെ അതിജീവിക്കുന്ന ദീപിക, ഛപാക് ഫസ്റ്റ് ലുക്ക് പുറത്ത്, ഏറ്റെടുത്ത് ആരാധകര്\nനയന്‍താരയ്‌ക്കെതിരായ അശ്ശീല പരാമര്‍ശം: നടന് രാധാ രവിയെ ഡിഎംകെ സസ്‌പെന്‍ഡ് ചെയ്തു\nഐശ്വര്യ റായ് വീണ്ടും അമ്മയാകുന്നു? ചിത്രങ്ങള് പുറത്ത്\nഉപേക്ഷിക്കപ്പെടുന്ന അമ്മമാര്‍ക്കായി കേരള പോലീസിന്റെ ഹ്രസ്വ ചിത്രം, 'നല്ലമ്മ'യ്ക്ക് കഥയൊരുക്കുന്നത് യതീഷ് ചന്ദ്ര\nഈ പ്രായത്തിലും ഇതൊക്കെ എങ്ങനെ ലാലേട്ടാ... മസിലു പെരുപ്പിച്ച് ലാലേട്ടന്, ചിത്രങ്ങള് ഏറ്റെടുത്ത് ആരാധകര്\nലാല് ജോസിന്റെ 25-ാം ചിത്രം 'നാല്‍പത്തിയൊന്ന്'; സിനിമ പറയുന്നത് ശബരിമല വിവാദങ്ങളോ?


കെ സുരേന്ദ്രനെതിരെ പരാതിയുമായി ഓർത്തഡോക്സ് സഭ ; സഭയുടെ ഔദ്യോഗിക ചിഹ്നം ബി.ജെ.പി ദുരുപയോഗം ചെയ്തു; ഒരു മുന്നണിക്കും പിന്തുണ പ്രഖ്യാപിച്ചിട്ടില്ലെന്നും സഭയുടെ വിശദീകരണം – Jaihind TV\nകെ സുരേന്ദ്രനെതിരെ പരാതിയുമായി ഓർത്തഡോക്സ് സഭ ; സഭയുടെ ഔദ്യോഗിക ചിഹ്നം ബി.ജെ.പി ദുരുപയോഗം ചെയ്തു; ഒരു മുന്നണിക്കും പിന്തുണ പ്രഖ്യാപിച്ചിട്ടില്ലെന്നും സഭയുടെ വിശദീകരണം\nകോന്നിയിലെ ബി.ജെ.പി സ്ഥാനാര്‍ത്ഥി കെ സുരേന്ദ്രനെതിരെ പരാതിയുമായി ഓര്‍ത്തഡോക്സ് സഭ. തെരഞ്ഞെടുപ്പ് പ്രചാരണത്തിന് സഭയുടെ ഔദ്യോഗിക ചിഹ്നം ദുരുപയോഗപ്പെടുത്തിയെന്ന് ചൂണ്ടിക്കാട്ടിയാണ് വിശ്വാസികള് പരാതി നല്‍കിയത്. ഓര്‍ത്തോഡോക്സ് സഭയുടെ പരമാധ്യക്ഷനും മലങ്കര മെത്രാപ്പോലീത്തയുമായ കാതോലിക്കാ ബാവയുടെ ഔദ്യോഗിക ചിഹ്നവും ഫോട്ടോയും കെ സുരേന്ദ്രന് പ്രചാരണത്തിനായി ഉപയോഗിച്ചതിനെതിരെയാണ് ജില്ലാ കളക്ടര്‍ക്ക് പരാതി നല്‍കിയത്.\nബി.ജെ.പി സ്ഥാനാര്‍ത്ഥി കെ സുരേന്ദ്രനുവേണ്ടി കാതോലിക്കാ ബാവയുടെ ചിത്രം വെച്ചുള്ള തെരഞ്ഞെടുപ്പ് പോസ്റ്റർ സമൂഹമാധ്യമങ്ങളില് പ്രചരിച്ചിരുന്നു. ഇതിനെതിരെ വിശ്വാസികള്‍ക്കിടയില് വ്യാപക പ്രതിഷേധമാണ് ഉയർന്നത്. സഭയുടെ ഔദ്യോഗിക ചിഹ്നം രാഷ്ട്രീയ നേട്ടത്തിന് വേണ്ടി ബി.ജെ.പി ഉപയോഗിച്ചത് നിയമപരമായ കുറ്റമാണെന്ന് ചൂണ്ടിക്കാട്ടിയാണ് വിശ്വാസികള് പരാതി നല്‍കിയത്. സഭാ വിശ്വാസികളുടെ പ്രതിനിധിയായി എബ്രഹാം കോശി എന്നയാളാണ് ജില്ലാ കളക്ടര്‍ക്ക് പരാതി നല്‍കിയത്.\n‘ഇസ്രായേലിന് നാഥനായി വാഴുമേക ദൈവം’ എന്ന ക്രിസ്ത്യന് ഗാനത്തിന്‍റെ ഈണത്തില് കെ സുരേന്ദ്രന് വേണ്ടി തെരഞ്ഞെടുപ്പ് പ്രചാരണ ഗാനം ഒരുക്കിയതും വിശ്വാസികള്‍ക്കിടയില് വ്യാപക പ്രതിഷേധത്തിന് വഴിയൊരുക്കി. സഭാവ്യത്യാസമില്ലാതെ വിശ്വാസികള് ഇതിനെതിരെ രംഗത്തെത്തിയിരുന്നു.\nഅതേസമയം ഒരുമുന്നണിക്കും പിന്തുണ പ്രഖ്യാപിച്ചിട്ടില്ലെന്ന് വ്യക്തമാക്കി ഓര്‍ത്തഡോക്സ് സഭ വാര്‍ത്താക്കുറിപ്പിറക്കിയോടെ ബി.ജെ.പി വെട്ടിലായി. സഭാ നേതൃത്വം വിശ്വാസികള്‍ക്ക് മുകളില് ഒന്നും അടിച്ചേല്‍പിക്കുന്നില്ലെന്നും നെല്ലും പതിരും തിരിച്ചറിഞ്ഞ് വോട്ട് ചെയ്യാന് വിശ്വാസികള്‍ക്ക് കഴിവുണ്ടെന്നും സഭ വ്യക്തമാക്കി. ഓർത്തഡോക്സ് സഭയുടെ ഔദ്യോഗിക ചിഹ്നവും ഭക്തി ഗാനവും ദുരുപയോഗപ്പെടുത്തിയതിന് വിശദീകരണം നല്‍കേണ്ട അവസ്ഥയിലാണ് ബി.ജെ.പി. അതേസമയം പോസ്റ്ററിന് പിന്നില് സി.പി.എം സൈബര് സഖാക്കളാണെന്നാണ് ബി.ജെ.പി സ്ഥാനാര്‍ത്ഥി കെ സുരേന്ദ്രന്‍റെ വിശദീകരണം.


popular finance | കേരളത്തിൽ നൂറു ശാഖകൾ മാത്രമുള്ള തൃശൂരിലെ മേരി റാണി നിധി ലിമിറ്റഡിന് നിക്ഷേപങ്ങൾ തീരെ കുറവ്; ഈ പ്രസ്ഥാനം സ്വർണം പണയമെടുത്ത് ലാഭമുണ്ടാക്കിയത് പോപ്പൂലറിലെ പണം വക മാറ്റി; പോപ്പുലർ ഫിനാൻസിനെ തകർത്തത് റിനു മറിയവും ഭർത്താവിന്റെ കുടുംബവും തന്നെ; കേസിൽ കൂടുതൽ പ്രതികളെത്താൻ സാധ്യത; സിബിഐ അന്വേഷണത്തിൽ എത്തിയാൽ ഓസ്‌ട്രേലിയൻ അന്വേഷണവും എളുപ്പമാകും; പോപ്പുലറിൽ ഹൈക്കോടതി നടത്തിയത് അട്ടിമറി പൊളിക്കുന്ന ഇടപെടൽ - MarunadanMalayalee.com\nകേരളത്തിൽ നൂറു ശാഖകൾ മാത്രമുള്ള തൃശൂരിലെ മേരി റാണി നിധി ലിമിറ്റഡിന് നിക്ഷേപങ്ങൾ തീരെ കുറവ്; ഈ പ്രസ്ഥാനം സ്വർണം പണയമെടുത്ത് ലാഭമുണ്ടാക്കിയത് പോപ്പൂലറിലെ പണം വക മാറ്റി; പോപ്പുലർ ഫിനാൻസിനെ തകർത്തത് റിനു മറിയവും ഭർത്താവിന്റെ കുടുംബവും തന്നെ; കേസിൽ കൂടുതൽ പ്രതികളെത്താൻ സാധ്യത; സിബിഐ അന്വേഷണത്തിൽ എത്തിയാൽ ഓസ്‌ട്രേലിയൻ അന്വേഷണവും എളുപ്പമാകും; പോപ്പുലറിൽ ഹൈക്കോടതി നടത്തിയത് അട്ടിമറി പൊളിക്കുന്ന ഇടപെടൽ\nSeptember 17, 202008:58 AM IST Permalink\nകോന്നി: പോപ്പുലർ ഫിനാൻസിൽ നിക്ഷേപിച്ച പണം തൃശ്ശൂരിലുള്ള എൽ.എൽ.പി. കമ്പനിയിലേക്ക് മാറ്റിയതായി തെളിഞ്ഞു. പോപ്പുലർ മാനേജിങ് ഡയറക്ടർ തോമസ് ദാനിയേലിന്റെ മകൾ റിനു മറിയം നേരിട്ട് നടത്തുന്ന മേരി റാണി നിധി ലിമിറ്റഡിലേക്കാണ് മാറ്റിയത്.\nകേരളത്തിൽ നൂറുശാഖയുള്ള ഈ കമ്പനിക്ക് നിക്ഷേപങ്ങൾ കുറവാണ്. സ്വർണപ്പണയവായ്പയാണ് പ്രധാനം. വകയാർ പോപ്പുലറിലെ നിക്ഷേപങ്ങൾ വഴിമാറ്റിയാണ് മേരി റാണി നിധിക്ക് മൂലധനം കണ്ടെത്തിയത്. റീനുവിന്റെ ഭർതൃവീട്ടുകാർക്കും ഈ സ്ഥാപനത്തിൽ പങ്കുള്ളതായി അന്വേഷണോദ്യോഗസ്ഥർക്ക് സൂചന ലഭിച്ചിട്ടുണ്ട്. ഇവരും കേസിൽ പ്രതിയാകാൻ സാധ്യതയുണ്ട്. ഓസ്‌ട്രേലിയയിലേക്കും സ്വത്തുക്കൾ കൊണ്ടു പോയിട്ടുണ്ട്. അതിനിടെ പോപ്പുലർ ഫണ്ട് തട്ടിപ്പുകേസിൽ ഓരോ പരാതിയിലും പ്രത്യേകം എഫ്.ഐ.ആർ. രജിസ്റ്റർ ചെയ്യേണ്ടതില്ലെന്ന ഡി.ജി.പി.യുടെ ഉത്തരവ് പ്രതികൾക്ക് രക്ഷപ്പെടാൻ സഹായകരമായി മാറുമായിരുന്നു. ഹൈക്കോടതി ഇടപെടലോടെ ഇതിനുള്ള സാധ്യതയും കുറഞ്ഞു.\nകേസ് അന്വേഷണത്തിന് സിബിഐയും എത്തും. ഇക്കാര്യത്തിൽ കേന്ദ്ര സർക്കാർ ഉടൻ തീരുമാനം എടുക്കും. ഓരോ പരാതിയിലും പറയുന്നത് ഓരോ ഇടപാടുകളെക്കുറിച്ചാണ്. ഒരു എഫ്.ഐ.ആർ. മാത്രമാണ് രജിസ്റ്റർചെയ്യുന്നതെങ്കിൽ കേസിൽ പ്രതികൾക്ക് ഒരു ജാമ്യംമാത്രം എടുത്താൽ ജയിലിൽനിന്ന് പുറത്തുവരാൻ സാധിക്കും. ഇത് ചൂണ്ടിക്കാട്ടിയതിനാലാണ് കേസിൽ പ്രത്യേകം എഫ്.ഐ.ആർ. രജിസ്റ്റർ ചെയ്യണമെന്ന് ഹൈക്കോടതി നിർദേശിച്ചതും. സി.ആർ.പി.സി. 154 പ്രകാരം ഗൗരവമായ കുറ്റകൃത്യം നടന്നതായി പരാതി ലഭിച്ചാൽ ഉടൻ എഫ്.ഐ.ആർ. രജിസ്റ്റർ ചെയ്യണം. 2014-ലെ ലളിതാകുമാരി കേസിൽ സുപ്രീംകോടതിയുടെ ഉത്തരവിലും ഇത് പറയുന്നുണ്ട്. എന്നാൽ, പല സ്റ്റേഷനുകളിൽ പലപ്പോഴായി എത്തുന്ന കേസുകളിൽ ഒരുമിച്ച് എഫ്.ഐ.ആർ. രജിസ്റ്റർ ചെയ്താൽ മതിയെന്നാകുമ്പോൾ ഇത് ലംഘിക്കപ്പെടും.\nപോപ്പുലർ ഫിനാൻസ് ഉടമകൾ 2500 കോടി രൂപയുടെ തട്ടിപ്പുനടത്തിയതായാണ് കണ്ടെത്തിയിരിക്കുന്നത്. ഇതുമായി ബന്ധപ്പെട്ട് 3500-ഓളം പരാതികൾ ലഭിച്ചിട്ടുണ്ട്. കോടതി ഉത്തരവിന്റെ അടിസ്ഥാനത്തിൽ ഇത്രയും എഫ്.ഐ.ആർ. ഇനി പൊലീസ് രജിസ്റ്റർചെയ്യണം. 300 കോടിയുടെ കാര്യത്തിലേ പ്രതികൾക്ക് പത്തനംതിട്ട കോടതിയിൽ വിശദീകരണം നൽകാൻ സാധിച്ചിട്ടുള്ളൂ. ബാക്കിത്തുക എവിടെയാണെന്നറിയാൻ വിശദമായ അന്വേഷണം ആവശ്യമാണ്. കേസിന്റെ അന്വേഷണം സിബിഐ. ഏറ്റെടുക്കണമെന്നാവശ്യപ്പെട്ട് സംസ്ഥാനം നൽകിയ കത്തിൽ കേന്ദ്രസർക്കാരിന്റെ ബന്ധപ്പെട്ട അഥോറിറ്റി ഉടൻ തീരുമാനമെടുക്കണമെന്നും ഹൈക്കോടതി ആവശ്യപ്പെട്ടിട്ടുണ്ട്.\nഅന്വേഷണം ഏൽപ്പിച്ചാൽ പ്രത്യേക സംഘത്തെ രൂപവത്കരിക്കാൻ സിബിഐ. ഡയറക്ടറോടും കോടതി നിർദേശിച്ചു. പോപ്പുലർ ഫണ്ട് തട്ടിപ്പുകേസിൽ സിബിഐ. അന്വേഷണം ആവശ്യപ്പെട്ട് നിക്ഷേപകർ നൽകിയ ഹർജിയിലാണ് ജസ്റ്റിസ് വി.ജി. അരുണിന്റെ ഇടക്കാല ഉത്തരവ്. അന്വേഷണം സിബിഐ. ഏറ്റെടുക്കണമെന്നാവശ്യപ്പെട്ട് കത്തുനൽകാൻ സംസ്ഥാനത്തെ പ്രേരിപ്പിച്ച കാര്യങ്ങൾ കണക്കിലെടുത്ത് ഇക്കാര്യത്തിൽ വേഗത്തിൽ തീരുമാനമെടുക്കണമെന്നാണ് കേന്ദ്രത്തോടു നിർദേശിച്ചിരിക്കുന്നത്. അന്വേഷണസംഘത്തിൽ സാമ്പത്തിക കുറ്റകൃത്യങ്ങൾ അന്വേഷിക്കുന്നതിൽ വിദഗ്ധരായ പരിചയസമ്പന്നരായ ഉദ്യോഗസ്ഥരുണ്ടാകണം. ഇവർക്ക് സംസ്ഥാനസർക്കാർ ആവശ്യമായ സൗകര്യങ്ങൾ ചെയ്തുനൽകണം.\nസാമ്പത്തിക സ്ഥാപനങ്ങളിൽ നിക്ഷേപം നടത്തുന്നവരുടെ താത്പര്യങ്ങൾ സംരക്ഷിക്കാനുള്ള 2013-ലെ കെ.പി.ഐ.ഡി. ആക്ട് പ്രകാരം ജില്ലാ കളക്ടർമാർ പോപ്പുലർ ഫിനാൻസിന്റെയും ഇതിന്റെ അനുബന്ധ സ്ഥാപനങ്ങളുടെയും എല്ലാ ശാഖകളും ഉടൻ പൂട്ടണം. ഇവിടെയുള്ള പണവും സ്വർണവും മറ്റു വസ്തുവകകളും ഓഫീസുകളും കണ്ടുകെട്ടണം. കോടതി ഉത്തരവിന്റെ പകർപ്പ് കേന്ദ്രസർക്കാരിനു ലഭ്യമാക്കാൻ അസിസ്റ്റന്റ് സോളിസിറ്റർ ജനറലിനോടും നിർദേശിച്ചു. ഹർജി ഒക്ടോബർ എട്ടിന് വീണ്ടും പരിഗണിക്കും.


കോഴിക്കോട് പാളയത്ത് 232 പേര്‍ക്ക് കോവിഡ്; മാര്‍ക്കറ്റ് അടയ്ക്കാന് തീരുമാനം - JGI News\nകോഴിക്കോട് പാളയത്ത് 232 പേര്‍ക്ക് കോവിഡ്; മാര്‍ക്കറ്റ് അടയ്ക്കാന് തീരുമാനം\n4:39 pm, September 23, 2020\nകോഴിക്കോട്: പാളയം മാര്‍ക്കറ്റില് 232 പേര്‍ക്ക് സ്ഥിരീകരിച്ചു. 760 പേരില് നടത്തിയ പരിശോധനയിലാണ് 232 പേര്‍ക്ക് രോഗം സ്ഥിരീകരിച്ചത്. പാളയത്തെ വ്യാപാരികളിലും തൊഴിലാളികളിലുമാണ് കോര്‍പറേഷന് ആരോഗ്യ വിഭാഗത്തിന്റെ നേതൃത്വത്തില് ആന്റിജന് പരിശോധന നടത്തിയത്.\nപ്രതിരോധ നടപടികളുടെ ഭാഗമായി പാളയം മാര്‍ക്കറ്റ് അടയ്ക്കാനും തീരുമാനിച്ചു. ഇവിടെ ചില വ്യാപാരികള്‍ക്ക് നേരത്തെ സ്ഥിരീകരിച്ചിരുന്നു. ഇതെ തുടര്‍ന്നാണ് ആന്റിജന് പരിശോധന നടത്താന് തീരുമാനിച്ചത്. പാളയത്ത് പോസിറ്റീവായവരില് രോഗലക്ഷണമില്ലാത്തവരെ വീട്ടില് ചികിത്സിക്കാനാണ് തീരുമാനം.\nകോര്‍പറേഷന് പരിധിയില് ഇത്രയധികം പേര്‍ക്ക് കോവിഡ് സ്ഥിരീകരിക്കുന്നത് ഇതാദ്യമായാണ്. ഇന്നലെ ജില്ലയില് 363 പേര്‍ക്കാണ് സമ്ബര്‍ക്കത്തിലൂടെ കോവിഡ് സ്ഥിരീകരിച്ചത്. ഇതില് 231 പേരാണ് കോര്‍പറേഷന് പരിധിയിലുണ്ടായിരുന്നത്.


രാഹുൽ അറിയണം 'ചോർഹെ' എന്നത് കേരളത്തിലെ കോൺഗ്രസ്സിന് യോജിച്ചത് ! - Express Kerala\nരാഹുൽ അറിയണം ‘ചോർഹെ’ എന്നത് കേരളത്തിലെ കോൺഗ്രസ്സിന് യോജിച്ചത് !\nKerala National Politics Special Videos View May 12, 2019 | Published by : Political Reporter\nപ്രധാനമന്ത്രി നരേന്ദ്രമോദിക്കെതിരെ രാഹുല്‍ഗാന്ധി ഉയര്‍ത്തിയ കാവല്‍ക്കാരന് കള്ളനാണ് എന്ന മുദ്രാവാക്യം കേരളത്തിലെ കോണ്‍ഗ്രസ് നേതൃത്വത്തെ തിരിഞ്ഞുകുത്തുന്നു. തെരഞ്ഞെടുപ്പ് ഫണ്ടുകളും രക്തസാക്ഷി ഫണ്ടുകളും വെട്ടിച്ച് കോണ്‍ഗ്രസ് ചോര്‍ഹെ എന്ന് സ്വന്തം പാര്‍ട്ടിക്കാരെക്കൊണ്ടുപോലും വിളിപ്പിക്കുകയാണിപ്പോള് കോണ്‍ഗ്രസ് നേതൃത്വം.\nകാസര്‍കോട്ടെ കോണ്‍ഗ്രസ് സ്ഥാനാര്‍ത്ഥി രാജ്‌മോഹന് ഉണ്ണിത്താന് തെരഞ്ഞെടുപ്പ് ഫണ്ടിലെ എട്ടു ലക്ഷം രൂപ കൊല്ലത്തെ കോണ്‍ഗ്രസ് നേതാവ് പ്രഥ്വിരാജ് മോഷ്ടിച്ചെന്ന് പൊലീസില് പരാതി നല്‍കി കഴിഞ്ഞു. ഇത് തെളിയിക്കാന് രാജ്‌മോഹന് ഉണ്ണിത്താനെ വെല്ലുവിളിച്ച് പ്രിഥ്വീരാജും രംഗത്തെത്തിയിട്ടുണ്ട്.\nകാസര്‍കോട് എസ്.പിക്ക് ഉണ്ണിത്താന് നല്‍കിയ പരാതിയില് പോലീസ് അന്വേഷണം ആരംഭിച്ചിട്ടുണ്ട്. കാസര്‍കോട് മണ്ഡലത്തില് തെരഞ്ഞെടുപ്പ് പ്രചരണത്തിനായി മേല്‍പ്പറമ്പത്ത് വീട് വാടകക്കെടുത്തായിരുന്നു ഉണ്ണിത്താന്റെ താമസം. ഈ വീട്ടില് നിന്നാണ് പണം നഷ്ടമായത്. തെരഞ്ഞെടുപ്പ് പ്രചരണത്തിനായി കൊല്ലത്തു നിന്നുമെത്തിയ നേതാവ് പണം തട്ടിയെന്ന പരാതിയാണിപ്പോള് കോണ്‍ഗ്രസ് നേതൃത്വത്തിനു തന്നെ തലവേദനയായിരിക്കുന്നത്.\nഎന്നാല് താന് പണം തട്ടിയെടുത്തിട്ടില്ലെന്നും കടമായി വാങ്ങി നല്‍കിയ പണം പോലും ഉണ്ണിത്തന് നല്‍കിയിട്ടില്ലെന്നുമാണ് പ്രിഥ്വിരാജിന്റെ വാദം. ആര് പറയുന്നതാണ് ശരിയെന്നറിയാതെ അന്തംവിട്ട് നില്‍ക്കുകയാണ് കോണ്‍ഗ്രസ് നേതൃത്വം.\nകെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന് മുന്‍പ് വടകരയില് മത്സരിക്കുമ്പോള് എ.ഐ.സി.സി ഡല്‍ഹിയില് നിന്നും അയച്ച 50 ലക്ഷം യൂത്ത് കോണ്‍ഗ്രസ് നേതാവ് മുക്കിയതായി പരാതി ഉയര്‍ന്നിരുന്നു. ട്രെയിനില് ഉറങ്ങിപ്പോയപ്പോള് പണമടങ്ങിയ പെട്ടി മോഷണം പോയെന്ന് പറഞ്ഞ് യൂത്ത് നേതാവ് കൈമലര്‍ത്തി. കണക്കില് കാണിക്കാന് കഴിയാത്ത പണമായതിനാല് കേസും വയ്യാവേലിക്കുമൊന്നും കോണ്‍ഗ്രസ് നേതൃത്വം പോയതുമില്ല.\nകാസര്‍കോട് കൊല്ലപ്പെട്ട യൂത്ത് കോണ്‍ഗ്രസ് നേതാക്കളായ ശരത്‌ലാലിന്റെയും കൃപേഷിന്റെയും കുടുംബത്തിനായി പിരിച്ച 16 ലക്ഷം എവിടെ എന്ന ചോദ്യമാണ് കോഴിക്കോട് ഡി.സി.സി നേതൃത്വത്തിനെതിരെ ഉയരുന്ന ചോദ്യം. പ്രവര്‍ത്തകര് കൊല്ലപ്പെട്ട് മൂന്നു മാസം കഴിഞ്ഞിട്ടും പിരിച്ചെടുത്ത 16 ലക്ഷം കൈമാറാത്തതെന്തെന്ന പ്രവര്‍ത്തകരുടെ ചോദ്യത്തിനു മുന്നില് വിയര്‍ക്കുകയാണ് ഡി.സി.സി നേതൃത്വം. കെ.പി.സി.സി പ്രസിഡന്റ് മുല്ലപ്പള്ളി രാമചന്ദ്രന് പങ്കെടുത്ത യോഗത്തില് തന്നെയാണ് പ്രവര്‍ത്തകര് രക്തസാക്ഷി ഫണ്ട് നല്‍കാത്തത് പരാതിയായി ഉന്നയിച്ചത്.\nമുഴുവന് മണ്ഡലങ്ങളും ഫണ്ട് കൈമാറിയിട്ടില്ലെന്നും പണം ഉടന് കൈമാറുമെന്നും ഡി.സി.സി പ്രസിഡന്റ് ടി. സിദ്ദിഖ് വിശദീകരിച്ചെങ്കിലും അത് നേതൃത്വത്തിനും അണികള്‍ക്കും വിശ്വസനീയമായിട്ടില്ല. ഉടന് ഫണ്ട് കൈമാറണമെന്ന നിര്‍ദ്ദേശമാണ് കെ.പി.സി.സി പ്രസിഡന്റ് ഡി.സി.സി പ്രസിഡന്റിന് നല്‍കിയിട്ടുള്ളത്. ഫണ്ട് വെട്ടിപ്പില് മുന്‍കാലങ്ങളില് തന്നെ കഴിവുതെളിയിച്ചവരാണ് കോഴിക്കോട് ഡി.സി.സി നേതൃത്വം. കേസില്‍പ്പെട്ട കോഴിക്കോട് ഡി.സി.സി ഓഫീസ് പണം നല്‍കി തിരിച്ചുപിടിക്കാനായി സ്വീകരിച്ച ഫണ്ടിലും വ്യാപക വെട്ടിപ്പു നടന്നതായി നേരത്തെ തന്നെ പരാതി ഉയര്‍ന്നിരുന്നു.\nകെ.സി അബു ഡി.സി.സി പ്രസിഡന്റായിരിക്കെ ഡി.സി.സി ഓഫീസില് ഫണ്ടു കൈമാറ്റ ചടങ്ങ് മന്ത്രിയായിരുന്ന ആര്യാടന് മുഹമ്മദ് ഉദ്ഘാടനം ചെയ്ത് പ്രസംഗിക്കുന്നതിനിടെയാണ് അരലക്ഷം രൂപ ആരോ അടിച്ചെടുത്തത്. ഇതുവരെ ആതാരാണെന്ന് കണ്ടെത്താന് കോഴിക്കോട് ഡി.സി.സിക്ക് കഴിഞ്ഞിട്ടില്ല.\nതെരഞ്ഞെടുപ്പ് ഫണ്ട് വെട്ടിപ്പ് സംബന്ധിച്ച പരാതി കോണ്‍ഗ്രസ് അധ്യക്ഷന് രാഹുല്‍ഗാന്ധി മത്സരിച്ച വയനാട്ടില് നിന്നു പോലും ഉയരുന്നുണ്ട്. മലപ്പുറം ജില്ലയിലെ മണ്ഡലങ്ങളില് തെരഞ്ഞെടുപ്പ് ഫണ്ട് യഥാക്രമം വിനിയോഗിച്ചില്ലെന്നും കെ.പി.സി.സിയിലെ ചിലരും ഡി.സി.സിയിലെ പ്രമുഖരും ചേര്‍ന്ന് വെട്ടിച്ചതായാണ് ആരോപണം. നിയോജകമണ്ഡലം കമ്മിറ്റി ഭാരവാഹികളുടെ വകയായും വെട്ടിപ്പു നടന്നതായി ഇവിടെ പരാതിയുണ്ട്.\nമുക്കത്തെ കേന്ദ്ര തെരഞ്ഞെടുപ്പ് കമ്മിറ്റി ഓഫീസിലും വെട്ടിപ്പുനടന്നതായുള്ള പരാതി എ.ഐ.സി.സി നേതൃത്വത്തിനു ലഭിച്ചിട്ടുണ്ട്. അനൗണ്‍സര്‍മാരുടെ വേതനത്തിലും വാഹനവാടകയിലും ഡീസല്‍വകയിലും വരെ വെട്ടിപ്പു നടന്നതായാണ് പ്രവര്‍ത്തകര് ഉന്നയിക്കുന്ന പരാതി. കടുത്ത മത്സരം നടന്ന തിരുവനന്തപുരത്ത് വന്‍തോതിലാണ് ഫണ്ടു വെട്ടിപ്പു നടന്നിരുന്നത്.\nവോട്ടുമറിക്കാനായി കോണ്‍ഗ്രസ് നേതാക്കളില് പലരും വാങ്ങിയ പണമെല്ലാം സ്വന്തം പോക്കറ്റിലേക്കാണ് പോയത്. അപകടം മണത്ത ശശി തരൂര് എ.ഐ.സി.സിക്ക് പരാതി നല്‍കുകയും ഒടുവില് പണം വിതരണത്തിന് ഇവന്റ് മാനേജ്‌മെന്റ് സംഘത്തെ തന്നെ ഏല്‍പ്പിക്കുകയുമായിരുന്നു.\nഓരോ സ്ഥാനാര്‍ത്ഥികള്‍ക്കും എ.ഐ.സി.സി നേതൃത്വം നല്‍കിയ പണം ലഭിച്ചില്ലെന്ന പരാതിയും ഉയര്‍ന്നു കഴിഞ്ഞു. പാലക്കാട്ടെ സ്ഥാനാര്‍ത്ഥിയായ വി.കെ ശ്രീകണ്ഠന് ഇക്കാര്യം കോണ്‍ഗ്രസ് അധ്യക്ഷന് രാഹുല്‍ഗാന്ധിയെ നേരിട്ടറിയിച്ചിരുന്നു. കെ.പി.സി.സി നേതൃത്വം വഴിയെത്തിയ ഫണ്ടാണ് പലയിടത്തും തട്ടിയെടുത്തത്. ഡി.സി.സി നേതൃത്വം വഴി എത്തിയതിലും വെട്ടിപ്പുണ്ടായി. തെരഞ്ഞെടുപ്പ് ഫലം വരുന്നതോടെ പല സ്ഥാനാര്‍ത്ഥികളും തെരഞ്ഞെടുപ്പ് ഫണ്ട് വെട്ടിപ്പിനെതിരെ രംഗത്തുവരുമെന്നാണ് സൂചന.


How to run the same app in split screen on any Android Oreo phone | സ്പ്ലിറ്റ് സ്‌ക്രീന് മോഡ് ഉപയോഗിച്ച് വ്യത്യസ്ഥ സ്‌ക്രീനുകളില് ഒരേ ആപ്‌സ് എങ്ങനെ പ്രവര്‍ത്തിപ്പിക്കാം - Malayalam Gizbot\nആന്‍ഡ്രോയിഡ് ഉപകരണങ്ങളില് സ്പ്ലിറ്റ് സ്‌ക്രീന് എന്ന സവിശേഷത ഏറ്റവും നല്ലൊരു കാര്യമാണ്. ആന്‍ഡ്രോയിഡ് ഉപയോക്താക്കള് ഏറെ ആഗ്രഹിക്കുന്ന ഒരു കാര്യമാണ്, ഒരേ സ്‌ക്രീനില് തന്നെ ഒരോ സമയം വ്യത്യസ്ഥ ആപ്‌സുകള് ഉപയോഗിക്കാന് സാധിച്ചിരുന്നെങ്കില് എന്ന്.\nഎന്നാല് ഗൂഗിള്, ആന്‍ഡ്രോയിഡ് ഓറിയോ അപ്‌ഡേറ്റിലൂടെ ഇത് ലോകമെമ്പാടുമുളള ആന്‍ഡ്രോയിഡ് ഡിവൈസുകളില് സാധ്യമാക്കുന്നു. ഈ സവിശേഷത വളരെയധികം ഉപയോഗപ്രദമാണെങ്കിലും അത് ഇപ്പോഴും അത്ര തുകഞ്ഞതല്ല.\nഎല്ലാ ആപ്ലിക്കേഷനുകളും സ്പ്ലിറ്റ് സ്‌ക്രീന് മോഡില് പിന്തുണയ്ക്കില്ല, ഇത് പൂര്‍ണ്ണമായും നിയന്ത്രിക്കുന്നതിന് ആന്‍ഡ്രോയിഡ് ഉപയോക്താക്കളെ നിയന്ത്രിക്കുകയും ചെയ്യുന്നു. കൂടാതെ ഒരു ആപ്ലിക്കേഷന്റെ ഒരു പതിപ്പ് മാത്രമേ ഉപയോക്താക്കള്‍ക്ക് റണ് ചെയ്യാന് കഴിയൂ.\nആന്‍ഡ്രോയിഡ് ഓറിയോയില് സ്പ്ലിറ്റ് സ്‌ക്രീന് മോഡ് ഉപയോഗിച്ച് വ്യത്യസ്ഥ സ്‌ക്രീനുകളില് ഒരോ ആപ്ലിക്കേഷനുകള് പ്രവര്‍ത്തിപ്പിക്കണമെങ്കില് ഈ പറയുന്ന ഘട്ടങ്ങള് പാലിക്കുക.\nസ്‌റ്റെപ്പ് 1: നിങ്ങളുടെ ഫോണില് ആദ്യം ഗൂഗിള് പ്ലേ സ്‌റ്റോറില് നിന്നും സമാന്തര വിന്‍ഡോസ് (parallel windows) ഡൗണ്‍ലോഡ് ചെയ്ത് ഇന്‍സ്‌റ്റോള് ചെയ്യുക.\nസ്‌റ്റെപ്പ് 2: ആപ്ലിക്കേഷന് തുറന്നു കഴിയുമ്പോള് നിങ്ങള്‍ക്ക് സ്‌ക്രീനില് ധാരാളം അനുമതികള് കാണാം. നിങ്ങള് ആപ്ലിക്കേഷനിലേക്ക് അനുമതി നല്‍കേണ്ടതുണ്ട്. PiP മോഡില് ആപ്ലിക്കേഷന് ഉപയോഗിക്കാന് അനുവദിക്കുന്നതിന് നിങ്ങള് പോപ്അപ്പ് ചെയ്യുന്ന ചെക്‌ബോക്‌സില് പരിശോധിക്കുക. അതിനു ശേഷം Continue എന്നതില് ക്ലിക്ക് ചെയ്യുക.\nസ്‌റ്റെപ്പ് 3: ഇനി നിങ്ങള് ആപ്ലിക്കേഷന് തുറക്കുമ്പോള് നിങ്ങളുടെ ഉപകരണത്തിലെ എല്ലാ ആപ്ലിക്കേഷനുകളുടേയും ഒരു പട്ടിക കാണാം. സ്പ്ലിറ്റ് മോഡില് പ്രവര്‍ത്തിപ്പിക്കാന് ആഗ്രഹിക്കുന്ന ആപ്ലിക്കേഷന് തിരഞ്ഞെടുത്ത് ലഭ്യമായ ഓപ്ഷനുകള് ഉപയോഗിച്ച് ആപ്ലിക്കേഷന് ക്ലോണ് ചെയ്യുക. ക്ലോണിംഗ് ഒരോ ആപ്ലിക്കേഷന്റെ മറ്റൊരു പകര്‍പ്പ് പാരലല് വിന്‍ഡോസില് സംരക്ഷിക്കും.\nസ്‌റ്റെപ്പ് 4: ഈ ആപ്പ് ഉപയോഗിച്ച് സ്പ്ലിറ്റ് സ്‌ക്രീന് മോഡില് നിങ്ങള് സൃഷ്ടിച്ച് ക്ലോണ് ഏതൊരു ആപ്ലിക്കേഷനും പ്രവര്‍ത്തിപ്പിക്കുക, കൂടാതെ വിന്‍ഡോയുടെ മറ്റു ഭാഗങ്ങളില് സമാന്തര വിന്‍ഡോകള് തിരഞ്ഞെടുക്കുക. ഇനി ആപ്പ് തുറന്ന് നിങ്ങള് മുമ്പ് സൃഷ്ടിച്ച ആപ്പിന്റെ ക്ലോണ് പതിപ്പ് തിരഞ്ഞെടുക്കുക. ഇനി നിങ്ങള്‍ക്ക് ഒരേ ആപ്ലിക്കേഷന് രണ്ടു പ്രത്യേക പാനലുകള് ഒരേ സമയം പ്രവര്‍ത്തിപ്പിക്കാന് കഴിയും.


നടിയെ ആക്രമിച്ച കേസ്: ഇന്ന് ഭാമയേയും സിദ്ധിഖിനേയും വിസ്തരിക്കും. മാധ്യമങ്ങൾക്കെതിരെ പരാതിയ\nനടിയെ ആക്രമിച്ച കേസ്: ഇന്ന് ഭാമയേയും സിദ്ധിഖിനേയും വിസ്തരിക്കും. മാധ്യമങ്ങൾക്കെതിരെ പരാതിയുമായി ദിലീപ്!!!\nUpdated: Thursday, September 17, 2020, 10:41 [IST]\nനടിയെ ആക്രമിച്ച കേസിൽ സിനിമാതാരങ്ങളായ ഭാമ, സിദ്ധിഖ് എന്നിവരുടെ സാക്ഷിവിസ്താരം ഇന്ന് നടക്കും. കൊച്ചിയിലെ പ്രത്യേക കോടതിയിൽ ഹാജരാവാൽ ഇവരോട് നിർദ്ദേശിച്ചു. കഴിഞ്ഞ ദിവസമാണ് നടൻ മുകേഷിന്റെ സാക്ഷിവിസ്താരം പൂർത്തിയായത്. കൊച്ചിയിലെ ഒരു സ്വകാര്യ ആസ്പത്രി ഉടമ ഹൈദർ അലിയുടെ സാക്ഷിവിസ്താരം ഇന്ന് പൂർത്തിയാക്കും എന്നാണ് വിവരം.\nഅതേ സമയം മാധ്യമങ്ങൾ തന്നെ മോശമായി ചിത്രീകരിക്കുന്നു എന്ന പരാതിയുമായി ദിലീപ് രംഗത്ത്. അടിസ്ഥാനരഹിതമായ വാർത്തകൾ നൽകുന്നു എന്നാണ് നടന്റെ പരാതി. നടന്റെ പരാതിയിൽ 10 മാധ്യമസ്ഥാപനങ്ങൾക്ക് നോട്ടീസയക്കാൻ കോടതി നിർദ്ദേശിച്ചു. നടിയെ ഉപദ്രവിച്ച കേസിലെ സാക്ഷിക്കളെ സ്വാധീനിക്കാൻ ശ്രമിച്ചു എന്നാരോപിച്ച് ദിലീപിന്റെ ജാമ്യം റദ്ദാക്കണമെന്നാവശ്യപ്പെട്ട് പ്രോസിക്യൂഷൻ വിചാരണ കോടതിയിൽ അപേക്ഷ നൽകിയിരുന്നു.\nഹർജി കോടതി ഈ മാസം 22ന് പരിഗണിക്കും. ജാമ്യം റദ്ദാക്കണമെന്ന് ആവശ്യപ്പെട്ട വാർത്ത മാധ്യമങ്ങൾ റിപ്പോർട്ട് ചെയ്തപ്പോൾ നടത്തിയ പരാമർശങ്ങൾ അടിസ്ഥാന രഹിതമാണെന്നും അപകീർത്തികരമാണെന്നുമാണ് ദിലീപ് പരാതിയിൽ പറയുന്നത്. രഹസ്യവിചാരണയിൽ കോടതിയുടെ ഉത്തരവ് മാത്രമേ റിപ്പോർട്ട് ചെയ്യാൻ പാടുള്ളൂ എന്ന് കാണിച്ചാണ് ദിലീപ് പരാതി നൽകിയത്.


World cup: England are still favourites says Langer - Malayalam MyKhel\n» ആറില് രണ്ടിലും തോറ്റു, ഇംഗ്ലണ്ടിനെ ഇനി പേടിക്കണോ? ഓസീസ് കോച്ച് പറഞ്ഞത് എല്ലാവര്‍ക്കും മുന്നറിയിപ്പ്\nPublished: Monday, June 24, 2019, 14:16 [IST]\nലണ്ടന്: ടൂര്‍ണമെന്റിന് മുമ്പ് ഈ ലോകകപ്പില് കിരീട സാധ്യതയില് ഏറ്റവും മുന്നിലുണ്ടായിരുന്ന ടീം ആതിഥേയരായ ഇംഗ്ലണ്ടായിരുന്നു. കഴിഞ്ഞ രണ്ടു വര്‍ഷത്തിലേറെയായി ഇംഗ്ലീഷ് ടീം കാഴ്ചവയ്ക്കുന്ന തകര്‍പ്പന് പ്രകടനം തന്നെയായിരുന്നു ഇതിനു കാരണം. ഐസിസിയുടെ ഏകദിന റാങ്കിങില് ഒന്നാംസ്ഥാനത്തേക്കു കയറാന് ഇംഗ്ലണ്ടിനെ സഹായിച്ചതും ഇതു തന്നെയായിരുന്നു. എന്നാല് ലോകകപ്പ് പാതിവഴി പിന്നിട്ടപ്പോള് ഫേവറിറ്റുകളെന്ന വിശേഷണത്തോടു പൂര്‍ണമായും നീതി പുലര്‍ത്താന് ഇംഗ്ലണ്ടിനായിട്ടില്ല.\nആറു മല്‍സരങ്ങളില് കളിച്ച ആതിഥേയര് നാലെണ്ണത്തില് ജയിച്ചപ്പോള് രണ്ടെണ്ണത്തില് തോല്‍വിയുമേറ്റുവാങ്ങി. ഇംഗ്ലണ്ടിനെ സംബന്ധിച്ച് ഏറ്റവും ദുര്‍ബലരായ എതിരാളികളായിരുന്ന പാകിസ്താന്, ശ്രീലങ്ക എന്നിവര്‍ക്കെതിരേയായിരുന്നു പരാജയമെന്നതാണ് ശ്രദ്ധേയം. എങ്കിലും പോയിന്റ് പട്ടികയില് നാലാംസ്ഥാനത്തു നില്‍ക്കുന്ന ഇംഗ്ലണ്ടിനെ തള്ളിപ്പറയാന് ഓസീസ് കോച്ച് ജസ്റ്റിന് ലാങര് തയ്യാറല്ല. ചൊവ്വാഴ്ച ഇംഗ്ലണ്ടിനെതിരേ നടക്കാനിരിക്കുന്ന മല്‍സരത്തിനു മുന്നോടിയായി സംസാരിക്കുകയായിരുന്നു അദ്ദേഹം.\nലോകത്തിലെ മികച്ച ടീം\nഇംഗ്ലണ്ട് ടീമിനെക്കുറിച്ച് തികഞ്ഞ മതിപ്പാണ് ലാങര്‍ക്കുള്ളത്. കഴിഞ്ഞ നാലു വര്‍ഷത്തിനിടെയുള്ള ഇംഗ്ലണ്ടിന്റെ പ്രകടനം നോക്കൂ. നിലവില് ലോകത്തിലെ ഏറ്റവും മികച്ച ടീം തന്നെയാണ് അവരെന്ന് ലാങര് വ്യക്തമാക്കി.\nഇംഗ്ലീഷ് ടീമിലേക്കു നോക്കൂ. ഒരാഴ്ച കൊണ്ട് ഒന്നും മാറിയിട്ടില്ലെന്നും ഓസീസ് കോച്ച് ചൂണ്ടിക്കാട്ടി. ഇംഗ്ലണ്ടിനെ സംബന്ധിച്ച് സെമി സാധ്യത നിലനിര്‍ത്താന് ഓസീസിനെതിരേ ജയം അനിവാര്യമാണ്.\nമികച്ച പ്രകടനം വരാനിരിക്കുന്നതേയുള്ളൂ\nനിലവിലെ ചാംപ്യന്‍മാരായ ഓസ്‌ട്രേലിയ ലോകകപ്പില് മികച്ച പ്രകടനമാണ് നടത്തിക്കൊണ്ടിരിക്കുന്നത്. ആറു മല്‍സരങ്ങളില് അഞ്ചിലും ജയിച്ച അവര്‍ക്ക് ഒന്നില് മാത്രമേ തോല്‍വി നേരിട്ടിട്ടുള്ളൂ. ഇന്ത്യക്കെതിരേയായിരുന്നു കംഗാരുപ്പടയുടെ ഏക പരാജയം. 10 പോയിന്റുമായി പട്ടികയില് രണ്ടാമതുണ്ട് ഓസീസ്.\nടൂര്‍ണമെന്റില് ഇതിനകം മികച്ച ചില മല്‍സരങ്ങള് ഓസീസ് കളിച്ചു കഴിഞ്ഞു. ടീമിന്റെ ഏറ്റവും മികച്ച പ്രകടനം ഇനിയും വരാനിരിക്കുന്നതേയുള്ളൂവെന്നും ലാങര് വിശദമാക്കി.\nഓപ്പണര്‍മാരായ ഡേവിഡ് വാര്‍ണറുടെയും നായകന് ആരോണ് ഫിഞ്ചിന്റെയും പ്രകടനത്തെ ലാങര് പുകഴ്ത്തി. വലിയ സെഞ്ച്വറികളുമായി ഇരുവരും ടീമിനെ മുന്നില് നിന്നു നയിക്കുകയാണ്. ഇംഗ്ലണ്ടും ഇതു തന്നെയാണ് കഴിഞ്ഞ കുറച്ചു വര്‍ഷങ്ങളായി ചെയ്തു കൊണ്ടിരുന്നത്.\nഓപ്പണര്‍മാര് മാത്രമല്ല, മധ്യനിരയിലും ഓസീസ് താരങ്ങളുടെ പ്രകടനം ശ്രദ്ധേയമാണ്. വ്യത്യസ്ത സാഹചര്യങ്ങളോടു പൊരുത്തപ്പെടാന് ടീമിന് കഴിയുന്നുണ്ട്. ഇത് ടീമിന്റെ കഴിവ് തന്നെയാണെന്നും ഓസീസ് കോച്ച് വിശദമാക്കി.\nRead more about: icc world cup 2019 world cup 2019 england australia justin langer cricket ഐസിസി ലോകകപ്പ് 2019 ലോകകപ്പ് 2019 ഇംഗ്ലണ്ട് ഓസ്‌ട്രേലിയ ജസ്റ്റിന് ലാങര് ക്രിക്കറ്റ്\nStory first published: Monday, June 24, 2019, 14:16 [IST]


പാഠം 51: നഷ്ടസാധ്യത കുറഞ്ഞ ഈ പദ്ധതിയില് നിക്ഷേപിക്കുന്നത് ഉചിതമാണോ? | Bharat Bond ETF\nഡെറ്റ് ഫണ്ടുകളില് നിക്ഷേപം നടത്തുന്നവര്‍ക്ക് നഷ്ടസാധ്യയില്ലെന്നുതന്നെ പറയാവുന്ന പുതിയൊരു നിക്ഷേപ പദ്ധതി വരുന്നു. റിസ്‌ക് എടുക്കാന് മനഃസാന്നിധ്യമില്ലാത്തവര്‍ക്ക് നിക്ഷേപിക്കാം\nനഷ്ടസാധ്യത കുറഞ്ഞ ലോ ഡ്യൂറേഷന് ഡെറ്റ് ഫണ്ടില് നിക്ഷേപിച്ച രാജീവന് പ്രകോപിതനായാണ് കഴിഞ്ഞയാഴ്ച ഇ-മെയില് അയച്ചത്. ഫ്രാങ്ക്‌ളിന് ഇന്ത്യ ലോ ഡ്യൂറേഷന് ഫണ്ടില് പലപ്പോഴായി 20 ലക്ഷത്തോളം രൂപ നിക്ഷേപിച്ച അദ്ദേഹത്തിന് ഒരൊറ്റദിവസം(ഡിസംബര് 5)കൊണ്ട് നഷ്ടമായത് 50,000 രൂപ.\nരണ്ടര ലക്ഷത്തിലേറെ നേട്ടം(8.5ശതമാനത്തോളം)മുണ്ടായിരുന്ന ഫണ്ട് ഒറ്റയടിക്ക് 1.98ശതമാനമാണ് കുപ്പുകിത്തിയത്. ഇതോടെ നേട്ടം 6.80 ശതമാനമായി കുറഞ്ഞു. ഓഹരി ഫണ്ടുകളില്‍നിന്നുപോലും ഒരുപക്ഷേ ഇത്രയും തുക ഒരുദിവസംകൊണ്ട് നഷ്ടമാകുമായിരുന്നില്ല.\nനഷ്ടസാധ്യത കുറഞ്ഞ നിക്ഷേപ സാധ്യതകള്‍തേടിയാണ് ഡെറ്റ് ഫണ്ടുകളില് പലരും പണംമുടക്കിയിട്ടുള്ളത്. ഈയിടെ നിരവധി സ്ഥാപനങ്ങള് പാപ്പരായപ്പോള് അവയില് നിക്ഷേപം നടത്തിയ ഫണ്ടുകമ്പനികള്‍ക്ക് കോടിക്കണക്കിന് രൂപ നഷ്ടമായി.\nഎന്നാല്, ഇതാ അതിനൊരു പരിഹാരമെന്നോണം പുതിയൊരു അധ്യായം കുറിച്ച് ഭാരത് ബോണ്ട് ഇടിഎഫ് വരുന്നു. ധാരാളം കോര്‍പ്പറേറ്റ് ഡെറ്റ് ഫണ്ടുകള് നിലവിലുണ്ടെങ്കിലും മുമ്പത്തെപ്പോലെയുള്ള ഒരു ഫണ്ടല്ല ഇതെന്ന് ഉറപ്പിച്ചുപറയാന് കഴിയും.\nകാരണം, തിരഞ്ഞെടുത്ത കേന്ദ്ര പൊതുമേഖല സ്ഥാപനങ്ങളുടെ കടപ്പത്രങ്ങളിലാണ് ഈ ഫണ്ട് നിക്ഷേപം നടത്തുന്നത്. സുരക്ഷിതത്വത്തിന്റെയും നികുതിയിളവിന്റെയും കാര്യത്തില് മുന്നിട്ടുനില്‍ക്കുന്നതാണ് ഈ നിക്ഷേപ പദ്ധതി. എത്ര ആദായം ലഭിക്കുമെന്നും മുന്‍കൂട്ടി അറിയുകയും ചെയ്യാം.\nഭാരത് ബോണ്ട് ഇടിഎഫ്\n2014ല് സര്‍ക്കാര് അവതരിപ്പിച്ച ഭാരത് 22 ഇടിഎഫിന്റെയും അതിനുമുമ്പ് കൊണ്ടുവന്ന സിപിഎസ്ഇ ഇടിഎഫിന്റെയും ബോണ്ട് പതിപ്പാണ് ഭാരത് ബോണ്ട് ഇടിഎഫ്. മറ്റ് രണ്ട് ഇടിഎഫുകളും പൊതുമേഖല കമ്പനികളുടെയും തിരഞ്ഞെടുത്ത സ്വകാര്യ കമ്പനികളുടെയും ഓഹരികളില് നിക്ഷേപിക്കുമ്പോള് ബോണ്ട് ഇടിഎഫ് പൊതുമേഖല കമ്പനികളുടെ കടപ്പത്രങ്ങളിലാണ് നിക്ഷേപം നടത്തുക.\nചുരക്കത്തില് പറഞ്ഞാല് പൊതുമേഖ കമ്പനികളുടെ സ്ഥിര നിക്ഷേപ പദ്ധതികളില് പണംമടുക്കുന്നതിന് തുല്യമാണ് ഭാരത് ബോണ്ട് ഇടിഎഫിലെ നിക്ഷേപം. മറ്റ് സ്വകാര്യ കമ്പനികളില് നിക്ഷേപിക്കുന്നതുപോലെയല്ല, സര്‍ക്കാര് പിന്തുണയുള്ളതിനാല് ഇവയിലെ നിക്ഷേപത്തിന് മിനിമം ഗ്യാരണ്ടിയുണ്ട്.\nഡിസംബര് 13 മുതല് 20വരെയാണ് എന്‍എഫ്ഒ(ന്യൂ ഫണ്ട് ഓഫര്)വഴി നിക്ഷേപിക്കാന് അവസരമുള്ളത്. ചരുങ്ങിയത് 1000 രൂപയും പരമാവധി രണ്ടു ലക്ഷം രൂപയുമാണ് എന്‍എഫ്ഒവഴി നിക്ഷേപിക്കാന് കഴിയുക.\nമൂന്നുവര്‍ഷത്തെ നിക്ഷേപത്തിന് 6.69 ശതമാനവും പത്തുവര്‍ഷത്തെ നിക്ഷേപത്തിന് 7.58 ശതമാനവും വാര്‍ഷീകാദായം പ്രതീക്ഷിക്കാം.\nകമ്പനികളും അവയിലെ നിക്ഷേപത്തിന്റെ അനുപാതവും\nകമ്പനി മൂന്നുവര്‍ഷം(%) പത്തുവര്‍ഷം(%)\nഎക്‌സ്‌പോര്‍ട്ട്-ഇംപോര്‍ട്ട് ബാങ്ക് ഓഫ് ഇന്ത്യ 8.00 2.83\nഹിന്ദുസ്ഥാന് പെട്രോളിയം കോര്‍പ്പറേഷന് 4.87 -\nഹൗസിങ് അര്‍ബന് ഡെവലപ്പ്‌മെന്റ് കോര്‍പ് 11.84 -\nഇന്ത്യന് ഓയില് കോര്‍പ്പറേഷന് - 8.00\nഇന്ത്യന് റെയില്‍വെ ഫിനാന്‍സ് കോര്‍പ്പറേഷന് 1.88 15.01\nനബാര്‍ഡ് 14.98 1.48\nനാഷണല് ഹൈവേയ്‌സ് അതോറിറ്റി ഓഫ് ഇന്ത്യ 3.86 14.99\nഎന്‍എച്ച്പിസി 1.21 1.27\nഎന്‍എല്‍സി ഇന്ത്യ - 3.92\nഎന്‍ടിപിസി 6.65 11.64\nന്യൂക്ലിയര് പവര് കോര്‍പ്പറേഷന് ഓഫ് ഇന്ത്യ 2.43 6.61\nപവര് ഫിനാന്‍സ് കോര്‍പ്പറേഷന് 15.01 6.51\nപവര്‍ഗ്രിഡ് 7.24 15.00\nആര്‍ഇസി 15.02 12.73\nസ്‌മോള് ഇന്‍ഡസ്ട്രീസ് ഡെവലപ്‌മെന്റ് ബാങ്ക് ഓഫ് ഇന്ത്യ 7.01 -\nരണ്ട് കാലയളവുകളിലാണ് ബോണ്ട് ഇടിഎഫ് പുറത്തിറക്കുന്നത്. മൂന്നുവര്‍ഷവും പത്തു വര്‍ഷവും. ഫണ്ടിന്റെ ചെലവ് അനുപാതമാകട്ടെ 0.0005ശതമാനം മാത്രവുമാണ്. ഡെറ്റ് ഫണ്ടുകളുടെ ചെലവ് അനുപാതത്തേക്കാള് എത്രയോ കുറവാണുതാനും. ന്യൂ ഫണ്ട് ഓഫര്(എന്‍എഫ്ഒ)മുഖേന നിക്ഷേപം നടത്തിയതിനുശേഷം ദ്വതീയ വിപണി(സ്റ്റേക്ക് എക്‌ചേഞ്ച്)മുഖേന വില്‍ക്കുകയോ വീണ്ടും വാങ്ങുകയോ ചെയ്യാം.\nനിശ്ചിത കാലയളവ് ലോക്ക് ഇന് പിരിയഡ് ഉണ്ടെങ്കിലും സ്റ്റോക്ക് എക്‌ചേഞ്ച് മുഖേനയുള്ള ഇടപാടിന് ഇത് ബാധകമല്ല. യൂണിറ്റുകള് ഡീമാറ്റ് അക്കൗണ്ടിലാണ് സൂക്ഷിക്കുക.\nനിക്ഷേപം ഏതൊക്കെ കമ്പനികളില്\nനാഷണല് ഹൈവേ അതോറിറ്റി ഓഫ് ഇന്ത്യ(എന്‍എച്ച്എഐ), ഇന്ത്യന് റെയില്‍വെ ഫിനാന്‍സ് കോര്‍പ്പറേഷന്(ഐആര്‍എഫ്‌സി), പവര്‍ഗ്രിഡ് കോര്‍പ്പറേഷന് ഓഫ് ഇന്ത്യ തുടങ്ങിയ 13 പൊതുമേഖല സ്ഥാപനങ്ങളിലാകും മൂന്നുവര്‍ഷ കാലയളവുള്ള ഇടിഎഫിന്റെ നിക്ഷേപം.\nറൂറല് ഇലക്ട്രിഫിക്കേഷന് കോര്‍പ്പറേഷന്(ആര്‍ഇസി), നാഷണല് ബാങ്ക് ഫോര് അഗ്രിക്കള്‍ച്ചര്(നബാര്‍ഡ്), പവര് ഫിനാന്‍സ് കോര്‍പ്പറേഷന്(പിഎഫ്‌സി) തുടങ്ങിയ 12 പൊതുമേഖല സ്ഥാനങ്ങളുടെ കടപ്പത്രങ്ങളിലുമാകും 10 വര്‍ഷ കാലയളവുള്ള ഇടിഎഫിന്റെ നിക്ഷേപം. പൊതുമേഖ സ്ഥാപനങ്ങളുടെയായാലും എഎഎ-റേറ്റിങ് ഉള്ള കടപ്പത്രങ്ങളില്‍മാത്രമാണ് നിക്ഷേപം നടത്തുക.\nഡെറ്റ് ഫണ്ടിലെ ഫിക്‌സ്ഡ് മെച്യൂരിറ്റി പ്ലാനുമായാണ് ഭാരത് ബോണ്ട് ഇടിഎഫിന് സാമ്യമുള്ളത്. പണമാക്കലിന്റെ(ലിക്വിഡിറ്റിയുടെ)കാര്യത്തില്‍മാത്രമാണ് വ്യത്യാസമുള്ളത്. നിശ്ചിത കാലാവധി ലോക്ക് ഇന് പിരിയഡ് ഉണ്ടെങ്കിലും ദ്വിതീയ വിപണി ഇടപാടിന് ഇത് ബാധകമല്ല.\nകാലാവധിയെത്തുമ്പോള്‍മാത്രമാണ് എഫ്എംപികള്‍ക്ക് നിക്ഷേപിച്ച തുക തിരികെ ലഭിക്കുക. ദ്വിതീയ വിപണിയില് ഇടയ്ക്കുവെച്ച് വില്പന നടത്താത്തവര്‍ക്ക് കാലാവധിയെത്തുമ്പോള് ഭാരത് ഇടിഎഫും നിക്ഷേപതുകയും മൂലധനനേട്ടവും തിരികെ നല്‍കും.\nഡീമാറ്റ് അക്കൗണ്ട് നിര്‍ബന്ധമാണോ?\nട്രേഡിങ് അക്കൗണ്ടോ, ഡീമാറ്റ് അക്കൗണ്ടോ ഇല്ലാത്തവര്‍ക്കും നിക്ഷേപിക്കാന് അവസരം ലഭിക്കും. ഇടിഎഫ് പുറത്തിറക്കുന്ന അന്നുതന്നെ ഫണ്ട് ഓഫ് ഫണ്ട് വഴി ഇവര്‍ക്ക് നിക്ഷേപിക്കാം. സാധാരണ മ്യൂച്വല് ഫണ്ടിലേതുപോലെ ഇതില് നിക്ഷേപിക്കാനാകും. എസ്‌ഐപി മാതൃകയില് നിക്ഷേപിക്കാനുള്ള അവസരവുമുണ്ട്.\nഭാരത് ബോണ്ട് ഇടിഎഫില് നിക്ഷേപിച്ചാലുള്ള പ്രധാന നേട്ടം നികുതി ആനുകൂല്യം ലഭിക്കുമെന്നുള്ളതാണ്. സ്ഥിര നിക്ഷേപ പദ്ധതികള്‍ക്കും ബോണ്ടു(കടപ്പത്രം)കളില് നിക്ഷേപിക്കുന്നവര്‍ക്കും ലഭിക്കാത്തതാണ് ഈ നേട്ടം.\nമൂന്നുവര്‍ഷത്തില് കുറയാത്ത കാലം കൈവശംവെച്ച് വിറ്റാല് ഇന്‍ഡക്‌സേഷന് ബെനഫിറ്റ് ലഭിക്കും. അതായത് പണപ്പെരുപ്പ നിരക്ക് കിഴിച്ചുള്ള നേട്ടത്തിന് 20 ശതമാനം നികുതിയാണ് നല്‍കേണ്ടിവരിക. ഡെറ്റ് ഫണ്ടുകള്‍ക്കുള്ള അതേ ആനുകൂല്യം തന്നെയാണിത്.\nനിശ്ചിത കാലം നിങ്ങളുടെ നിക്ഷേപം ലോക്ക് ചെയ്യാമെന്നുള്ളതാണ് മറ്റൊരുനേട്ടം. മെച്യൂരിറ്റിവരെ ദീര്‍ഘകാലം ഹോള്‍ഡ് ചെയ്യുന്നതിലൂടെ കാലാവധിയെത്തുമ്പോള് മികച്ച ആദായം നേടാന് നിങ്ങളെ അത് സഹായിക്കും.\nഇടിഎഫ് കൈകാര്യം ചെയ്യുന്നവര്‍ക്ക് പരമാവധി നേട്ടം നല്‍കിക്കൊടുക്കാന് ഇത് സഹായിക്കുന്നു. സാധാരണ ഡെറ്റ് ഫണ്ടുകള്‍ക്ക് ഇങ്ങനെ നിശ്ചിത കാലാവധി പൂര്‍ത്തിയാകുന്നതുവരെ കാത്തിരിക്കണമെന്ന നിബന്ധന ഇല്ല. അതുകൂടാതെ, നിക്ഷേപം പൊതുമേഖല കമ്പനികളിലായതിനാല് ക്രഡിറ്റ് റിസ്‌കുമില്ല.\nസ്റ്റോക്ക് എക്‌സ്‌ചേഞ്ചുവഴി ഇടപാട് നടത്താന് കഴിയുന്നതിനാല് പലിശ നിരക്ക് കുറയുമ്പോഴും കൂടുംമ്പോഴുമുണ്ടാകുന്ന നേട്ടം തത്സമയം പ്രയോജനപ്പെടുത്താനും നിക്ഷേപകന് കഴിയും. അതായത് പലിശ കുറയുമ്പോള് സ്വാഭാവികമായും ബോണ്ടില്‍നിന്നുള്ള ആദായം വര്‍ധിക്കും. അപ്പോള് വിറ്റ് നേട്ടമെടുക്കാം. പലിശ കൂടുമ്പോഴാകട്ടെ നിക്ഷേപിക്കാനുള്ള മികച്ച അവസരം ലഭിക്കുകയും ചെയ്യും.\nഎഫ്എംപിയുമായി താരതമ്യം ചെയ്യുമ്പോള് ലിക്വിഡിറ്റി(പണമാക്കല്)സാധ്യത വലിയ നേട്ടമാണ്. കാലാവധിയെത്തുമ്പോള് മാത്രമാണ് എഫ്എംപി പണമാക്കാന് കഴിയുക. എന്നാല് ഭാരത് ബോണ്ട് ഇടിഎഫിലെ നിക്ഷേപം എപ്പോള്‍വേണമെങ്കിലും തിരിച്ചെടുക്കാം.\nനിക്ഷേപം കാലാവധി ആദായം(%)\n10 വര്‍ഷ ഭാരത് ബോണ്ട് ഇടിഎഫ്\n10 വര്‍ഷം 7.50 6.95*\n10 വര്‍ഷം 6.25 4.30*\nആര്‍ബിഐ ടാക്‌സബിള് ബോണ്ട്\n7 വര്‍ഷം 7.75 5.33*\n3 വര്‍ഷ ഭാരത് ബോണ്ട് ഇടിഎഫ്3വര്‍ഷം 6.50 5.55*\nഎസ്ബിഐ എഫ്ഡി3വര്‍ഷം 6.25 4.30*\n*30 ശതമാനം നികുതി സ്ലാബിലുള്ളവരുടെ ആദായമാണ് നല്‍കിയിരിക്കുന്നത്.\nവിപണിയില് കടപ്പത്രങ്ങളുടെ വ്യാപാരംനടക്കുമ്പോള് ആദായത്തില് ഏറ്റക്കുറച്ചിലുകളുണ്ടാകാം. ഇത് ഇടിഎഫിന്റെ ദിനംപ്രതിയുള്ള എന്‍എവിയില് പ്രതിഫലിക്കും. അതുകൊണ്ടുതന്നെ ദ്വിതീയ വിപണിവഴി പെട്ടെന്ന് വിറ്റ് പണമെടുക്കേണ്ടിവന്നാല് എന്‍എവിയിലെ ചാഞ്ചാട്ടം നേട്ടത്തെ ബാധിക്കും. അതുമാത്രമല്ല എപ്പോള് വേണമെങ്കിലും വില്‍ക്കാനും വാങ്ങാനുംകഴിയുമെങ്കിലും അതിന് തയ്യാറുള്ളവര് വിപണിയില് ഉണ്ടാകുകയുംവേണം.\nഇതൊഴിവാക്കാന് ഇടയ്ക്ക് വിറ്റ് പണമെടുക്കേണ്ടിവരുന്നവര് ഫണ്ട് ഓഫ് ഫണ്ട് ഓപ്ഷന് തിരഞ്ഞെടുക്കുന്നാതാകും ഉചിതം. മ്യൂച്വല് ഫണ്ട് പോലെ എപ്പോള് വേണമെങ്കിലും നിക്ഷേപം തിരിച്ചെടുക്കാം. അല്ലെങ്കില് മികച്ചനേട്ടം ഉറപ്പുവരുത്താന് കാലാവധിയെത്തുംവരെ കാത്തിരിക്കേണ്ടിവരും.\nനഷ്ടസാധ്യത കുറഞ്ഞതും അതേസമയം, പ്രതീക്ഷിക്കാവുന്ന ആദായം ലഭിക്കുന്നതുമായ നിക്ഷേപ പദ്ധതിയാണിത്. അത്യാവശ്യംവന്നാല് വിറ്റ് പണമാക്കാനുംകഴിയുമെന്നത് എടുത്തപറയേണ്ടതാണ്. ഓഹരി വിപണിയില് വ്യാപാരം തുടങ്ങിയാലേ ലിക്വിഡിറ്റിയുടെ കാര്യത്തില് എത്രത്തോളം സാധ്യതകളുണ്ട് എന്ന് പറയാന് കഴിയൂ.\nഅതുമാത്രമല്ല, നിലവിലുള്ള പൊതുമേഖ സ്ഥാപനങ്ങള് എത്രകാലം അങ്ങനെ തുടരുമെന്നകാര്യത്തില് യാതൊരു ഉറപ്പുമില്ല. അത് ഇടിഎഫിന്റെ ആദായത്തെ ബാധിച്ചേക്കാം.\nനിലവില് പലിശ നിരക്കുകള് ഒമ്പതുവര്‍ഷത്തെ താഴ്ന്ന നിലവാരത്തിലാണ്. അതുകൊണ്ടുതന്നെ ദീര്‍ഘകാലത്തേയ്ക്ക് ഇടിഎഫിലൂടെ നിക്ഷേപം ലോക്ക് ചെയ്യുന്നത് നല്ലതല്ല. എന്നിരുന്നാലും എസ്‌ഐപിവഴി നിക്ഷേപിച്ച് വിവിധ കാലയളവുകളിലെ എന്‍എവിയിലെ ഏറ്റക്കുറച്ചിലുകള് പ്രയോജനപ്പെടുത്താനായാല് പ്രതീക്ഷിച്ച ആദായം സ്വന്തമാക്കാം.\nഓഹരി വിപണിയുടെ ചരിത്രത്തില് ഒരുകറുത്ത അധ്യായംകൂടി. ഇടപാടുകാരുടെ നിക്ഷേപമെടുത്ത് ..


സ്വാതന്ത്ര്യ ദിനം: പോരാട്ട ചരിത്രത്തിലെ മറക്കാനാവാത്ത 10 ഇടങ്ങള് - Keralabhooshanam Daily സ്വാതന്ത്ര്യ ദിനം: പോരാട്ട ചരിത്രത്തിലെ മറക്കാനാവാത്ത 10 ഇടങ്ങള്\nHome/NEWS/BREAKING NEWS/സ്വാതന്ത്ര്യ ദിനം: പോരാട്ട ചരിത്രത്തിലെ മറക്കാനാവാത്ത 10 ഇടങ്ങള്\nസ്വാതന്ത്ര്യ ദിനം: പോരാട്ട ചരിത്രത്തിലെ മറക്കാനാവാത്ത 10 ഇടങ്ങള്\nന്യൂസ് ഡെസ്ക് Send an email August 15, 2020\n1857 ല് ആരംഭിച്ച ശിപായി ലഹള മുതല് 1947 ലെ സ്വാതന്ത്ര്യം വരെ നീണ്ടു കിടക്കുന്ന സംഭവ ബഹുലമായ കഥകളാണ് നമ്മുടെ സ്വാതന്ത്ര്യ ചരിത്രം. 90 വര്‍ഷങ്ങളുടെ അടിമത്വത്തില് നിന്നും പൊരുതി നേടിയെടുത്ത സ്വാതന്ത്ര്യത്തിന് നമ്മുടെ ജീവനോളം തന്നെ വിലയുണ്ട്. ചരിത്രത്തില് രേഖപ്പെടുത്തിയിട്ടുള്ള മറക്കാനാവാത്ത നിരവധി സംഭവങ്ങള് സ്വാതന്ത്ര്യം നേടിത്തരുന്നതില് ഉണ്ടായിട്ടുണ്ട്. ജാലിയന് വാലാബാഗും മുംബൈയും അഹമ്മദാബാദുമൊക്കെയാണ് മിക്കപ്പോഴും സ്വാതന്ത്ര്യ സമരചരിത്രത്തില് മുന്നില് നില്‍ക്കുന്ന ഇടങ്ങള്. ഇതാ ചരിത്രത്തില് അത്രയൊന്നും അറിയപ്പെടുന്നില്ലെങ്കിലും സ്വാതന്ത്ര്യ സമരത്തില് നിര്‍ണ്ണായക സ്ഥാനമുള്ള ഇടങ്ങള് പരിചയപ്പെടാം…\nസ്വാതന്ത്ര്യ സമരത്തിന് തുടക്കം കുറിച്ച ശിപായി ലഹളയെക്കുറിച്ച് അറിയാമെങ്കിലും ബരാക്പൂര് എന്ന സ്ഥലം മിക്കവര്‍ക്കും അപരിചിതമായിരിക്കും. ബരാക്പൂരില് വെച്ചാണ് ബ്രിട്ടീഷുകാരുടെ നിയമങ്ങള്‍ക്കെതിരെ മംഗള് പാണ്ഡെ എന്ന ശിപായി പ്രതികരിച്ചതും ഒന്നാം സ്വാതന്ത്ര്യ സമരം പൊട്ടിപ്പുറപ്പെട്ടതും.\nബ്രിട്ടീഷ് സൈന്യത്തില് അക്കാലത്തുണ്ടായ മാറ്റങ്ങള് പ്രത്യേകിച്ച് 1953 എന്‍ഫീല്‍ഡ് റൈഫിള്‍സില് ഉപയോഗിക്കുവാന് പേപ്പര് കാര്‍ട്ട്‌റിഡ്ജ് ഉപയോഗിക്കണമെന്ന് നിര്‍ദ്ദേശത്തിനെതിരെയാണ് അദ്ദേഹം പ്രതികരിച്ചത്. റൈഫിള് കയറ്റാന് സൈനികര്‍ക്ക് വെടിയുണ്ട കടിക്കേണ്ടിവന്നു, ഈ വെടിയുണ്ടകളില് ഉപയോഗിക്കുന്ന ഗ്രീസ് ഗോമാംസത്തില് നിന്നാണ് ഉണ്ടായതെന്നും ഇത് ഹിന്ദുക്കളെ അപകീര്‍ത്തിപ്പെടുത്തുന്നതാണെന്നും അഭ്യൂഹമുണ്ടായിരുന്നു. സൈന്യത്തിലെന്താണ് സംഭവിക്കുന്നതെന്ന അറിയുവാന് വന്ന ബ്രിട്ടീഷ് ലഫ്റ്റനന്റ് ഹെന്റി ബാഗിനു നേരെ വെടിയുതിര്‍ത്തു. പിന്നീട് 1857 ഏപ്രില് 8 ന് മംഗല് പാണ്ഡെയെ പിടികൂടി കോടതിയില് ഹാജരാക്കി തൂക്കിലേറ്റി. ഇന്ത്യയിലെ ഏറ്റവും പഴക്കം ചെന്ന കന്റോണ്‍മെന്റ് കൂടിയാണ് ബാരക്പൂര്.\nഇന്ത്യന് സ്വാതന്ത്ര്യ ചരിത്രത്തിലെ വീരേതിഹാസങ്ങളിലൊരാളായ റാണി ലക്ഷ്മി ഭായിയെന്ന പേരിനോട് ചേര്‍ന്നു നില്‍ക്കുന്ന പ്രദേശമാണ് ഝാന്‍സി. ശിപായി ലഹളയുടെ അലയൊലികള് എത്തിച്ചേര്‍ന്ന് ഒടുവില് ഒരു വലിയ യുദ്ധത്തിലേക്ക് നയിക്കപ്പെട്ട പ്രദേശമാണിത്.\nഝാന്‍സിലെ രാജാവായിരുന്ന ദാമോദര് റാവുവിന്റെ ഭാര്യയായിരുന്നു ഝാന്‍സി. ഇവരുടെ പുത്രന്\nചെറുപ്പത്തിലേ തന്നെ മരിച്ചിരുന്നു. പിന്നീട് പിന്തുടര്‍ച്ചാവകാശി ഇല്ലാതിരുന്ന ഇവര് ഒരു കുട്ടിയെ ദത്തെടുക്കുകയുണ്ടായി. ആദ്യ പുത്രന്റെ മരണം ഗംഗാധര് റാവുവിനെ തളര്‍ത്തിക്കളഞ്ഞു. .1853ല് ഗംഗാധര് റാവു അന്തരിച്ചു. പുത്രനെ ദത്തെടുത്ത വിവരം ഔദ്യോഗികമായി ബ്രിട്ടീഷ് സര്‍ക്കാരിനെ ഗംഗാധര് റാവു അറിയിച്ചിരുന്നു. എന്നാല് ദത്തെടുത്ത പുത്രനെ പിന്തുടര്‍ച്ചാവകാശിയായി അംഗീകരിക്കാതിരുന്ന ബ്രിട്ടീഷുകാര് ഒടുവില് രാജ്ഞിക്കെതിരെ തന്നെ യുദ്ധം പുറപ്പെടുവിച്ചു. അവരെ രാജ്യത്തില് നിന്നും പുറത്താക്കി. ഈ സമയത്താണ് ഒന്നാം സ്വാതന്ത്ര്യ സമരം പൊട്ടിപ്പുറപ്പെടുന്നതും റാണി യുദ്ധത്തില് പങ്കുചേരുന്നതും. ശിപായി ലഹളക്കുശേഷം ഏതാണ്ട് പത്തുമാസത്തോളം റാണി ഝാന്‍സി ഭരിക്കുകയുണ്ടായി. പിന്നീ്ട് നടന്ന വലിയ ഏറ്റുമുട്ടലില് റാണി മരണപ്പെട്ടു. ജോവാന് ഓഫ് ആര്‍ക് എന്ന് ഝാന്‍സി റാണിയെ വിശേഷിപ്പിക്കാറുണ്ട്.\nസ്വാതന്ത്ര്യസമരകാലത്ത് പ്രധാന തീരുമാനങ്ങള് പലതും കൈക്കൊണ്ടിരുന്ന ഇടമായിരുന്നു ബോംബെ.\nകോണ്‍ഗ്രസ് (ഇപ്പോള് ഇന്ത്യന് നാഷണല് കോണ്‍ഗ്രസ്) ബോംബെയില് സ്ഥാപിച്ചത് അലന് ഒക്ടാവിയന് ഹ്യൂം ആണ്. കോണ്‍ഗ്രസിന്റെ ആദ്യ സെഷന് 1885 ഡിസംബര് 28 മുതല് 31 വരെ ബോംബെയിലാണ് നടന്നത്.\nസ്വാതന്ത്ര്യ സമരകാലത്ത് ഇന്ത്യന് ദേശീയതയുടെ നെടുംതൂണായി നിലനിന്നിരുന്ന പ്രദേശമാണ് കല്‍ക്കത്ത. സുരേന്ദ്രനാഥ് ബാനര്‍ജെ കൊല്‍ക്കത്തയിലാണ് ആദ്യത്തെ ദേശീയ സംഘടനയാണ് ഇന്ത്യന് നാഷണല് അസോസിയേഷന് സ്ഥാപിച്ചത്. ഇവിടെ വളര്‍ന്നു വന്ന ദേശീതയെ ഭയന്നാണ് ഇന്ത്യയുടെ തലസ്ഥാനം കൊല്‍ക്കത്തയില് നിന്നും ഡല്‍ഹിയിലേക്ക് ബ്രിട്ടീഷുകാര് മാറ്റുന്നത്. രവീന്ദ്രനാഥ ടാഗോര്, ബങ്കിം ചന്ദ്ര ചട്ടോപാധ്യായ, അരവിന്ദ് ഗോഷെ, റാഷ് ബിഹാരി ബോസ്, ഖുദിറാം ബോസ്, സുഭാഷ് ചന്ദ്ര ബോസ് തുടങ്ങി നിരവധി ധീരന്മാരായ സ്വാതന്ത്ര്യ സമര പോരാളികളെ കൊല്‍ക്കത്ത സമ്മാനിച്ചിട്ടുണ്ട്.\nമോഹന്‍ദാസ് കരംചന്ദ് ഗാന്ധിയില് നിന്നും മഹാത്മാ ഗാന്ധിയിലേക്കുള്ള മാറ്റം നടന്ന സ്ഥലമാണ് ചമ്പാരന്. ഇവിടെ വെച്ചാണ് ഗാന്ധിജി ചമ്പാരന് സത്യാഗ്രഹം നടത്തി വിജയിക്കുന്നതും അദ്ദേഹത്തിന് ജനങ്ങളുടെ പിന്തുണ ലഭിക്കുന്നതും.\nഅക്കാലത്ത് ബ്രിട്ടീഷുകാര് ഇന്ത്യന് കര്‍ഷകരെ ഇന്‍ഡിഗോ അഥവാ നീലം കൃഷി ചെയ്യാന് നിര്‍ബന്ധിതരാക്കിയിരുന്നു, , അവരുടെ നിലനില്‍പ്പിന് ആവശ്യമായ ഭക്ഷ്യവിളകള്‍ക്കു പകരമുള്ള ഈ കൃഷി പാവപ്പെട്ട കര്‍ഷകരുടെ അവസ്ഥയെ കൂടുതല് വഷളാക്കി, അവരില് പലരും പിന്നീട് പട്ടിണി മൂലം മരിക്കുകയും ചെയ്തു. ഈ അവസരത്തിലാണ് ഗാന്ധിജി ചമ്പാരന് സന്ദര്‍ശിക്കുന്നതും പ്രക്ഷോഭം ആരംഭിക്കുന്നതും. അദ്ദേഹത്തിന്റെ പ്രക്ഷോഭ ഫലമായി ചമ്പാരന് കാര്‍ഷിക നിയമം പാസാക്കുകയും ചെയ്തു. ഇന്ത്യന് മണ്ണിലെ ആദ്യത്തെ വിജയഗ്രഹമായിരുന്നു ചമ്പാരന് സത്യാഗ്രഹം.\nഇന്ത്യന് സ്വാതന്ത്ര്യ സമരത്തിലെ ഏറ്റവും വലിയ ദുരന്തത്തിന്റെ സ്മരണയിലേക്ക് കൊണ്ടുപോകുന്ന ഇടമാണ് ജാലിയന്‍വാലാബാഗ് . ഇവിടെ വച്ചാണ് ജനറല് ഡെയറിന്റെ നേതൃത്വത്തില് വന്ന ബ്രിട്ടീഷ് സൈന്യം സമാധാനപരമായി നടന്നിരുന്ന ഒരു പൊതുയോഗത്തില് പങ്കെടുത്തു കൊണ്ടിരുന്ന നിരായുധരായ പുരുഷന്‍മാര്‍ക്കും സ്ത്രീകള്‍ക്കും കുട്ടികള്‍ക്കും നേരെ വെടിയുതിര്‍ത്തത് . 1919 ഏപ്രില് 13 നടന്ന ഈ സംഭവത്തില് ഇന്ത്യയിലെ നിഷ്‌കളങ്കരായ നൂറ് കണക്കിനാളുകള് കൊല്ലപ്പെട്ടു. ഇന്ത്യന് കണക്കുകളനുസരിച്ച് ആയിരത്തോളം ആളുകള്‍ക്ക് അന്ന് ജീവന് നഷ്ടപ്പെട്ടു.\nഉത്തര്‍പ്രദേശിലെ ഖോരക്പൂര് ജില്ലയിലാണ് ചൗരിചൗരാ സ്ഥിതി ചെയ്യുന്നത്. ചൗരി ചൗരാ സംഭവം സ്വാതന്ത്ര്യ സമരത്തിലെ പ്രധാന സംഭവങ്ങളിലൊന്നാണ്. സമാധാനപരമായി പ്രകടനം നടത്തുകയായിരുന്ന ഒരുകൂട്ടം ആളുകളെ പോലീസ് കൊലപ്പെടുത്തുകയും അതിനെത്തുടര്‍ന്നുണ്ടായ അക്രമത്തില് പിന്നീട് പ്രകോപിതരായ ഒരു ജനക്കൂട്ടം ഒരു പോലീസ് സ്റ്റേഷന് തീയിട്ടു, തുടര്‍ന്ന് 22 പോലീസുകാര് കൊല്ലപ്പെട്ടു. ജാലിയന് വാല ബാഗ് സംഭവത്തിന് ശേഷം മഹാത്മാഗാന്ധി രാജ്യവ്യാപകമായി നിസ്സഹകരണ പ്രസ്ഥാനത്തിന് ആഹ്വാനം ചെയ്തിരുന്നു. അഹിംസയിലൂടെയും സത്യാഗ്രഹത്തിലൂടെയും ഇന്ത്യയിലെ ബ്രിട്ടീഷ് ഭരണത്തെ ചെറുക്കുകയായിരുന്നു അതിന്റെ ലക്ഷ്യം. എന്നിരുന്നാലും, ചൗരി ചൗര സംഭവത്തിനുശേഷം പ്രസ്ഥാനത്തിന് അതിന്റെ അഹിംസാ സ്വഭാവം നഷ്ടപ്പെട്ടുവെന്ന് കരുതി ഗാന്ധി ഇത് പിന്‍വലിച്ചിരുന്നു.\nഉത്തര്‍പ്രദേശിലെ ലക്‌നൗവില് സ്ഥിതി ചെയ്യുന്ന സ്ഥലമാണ് കകോരി, 1925 ഓഗസ്റ്റ്9ന് നടന്ന കകോരി ഗൂഢാലോചനയ്ക്ക് ഈ സ്ഥലം പ്രസിദ്ധമാണ്. ഇന്ത്യന് വിപ്ലവകാരികള്‍ക്ക് അവരുടെ പ്രവര്‍ത്തനങ്ങള് നടത്താനും ഹിന്ദുസ്ഥാന് റിപ്പബ്ലിക്കന് അസോസിയേഷന് ജനങ്ങളുടെ പിന്തുണ നേടാനും പണം ആവശ്യമായിരുന്നു. ബ്രിട്ടീഷ് ഗവണ്‍മെന്റ് ട്രഷറിയുടെ പണ ബാഗുകളുമായി അവര് ട്രെയിന് കൊള്ളയടിച്ചു. അവര് ഏകദേശം 8,000 രൂപ കൊള്ളയടിച്ചുവെങ്കിലും ആകസ്മികമായി ഒരു യാത്രക്കാരനെ കൊന്നു. ചരിത്രത്തില് ബ്രിട്ടീഷ് സ്വത്ത് കൊള്ളയടിക്കപ്പെട്ട ആദ്യത്തെ സംഭവമായതിനാല് ഈ സംഭവം ബ്രിട്ടീഷ് സര്‍ക്കാരിനെ പിടിച്ചുകുലുക്കി. അവര് ഒരു വലിയ അന്വേഷണത്തിന് ഉത്തരവിട്ടു, കാലക്രമേണ 40 ഓളം വിപ്ലവകാരികളെ അറസ്റ്റ് ചെയ്തു. രണ്ട് വര്‍ഷത്തോളം നീണ്ടുനിന്ന വിചാരണയ്ക്ക് ശേഷം പ്രധാന പ്രതികളായ പണ്ഡിറ്റ് റാം പ്രസാദ് ബിസ്മില്, താക്കൂര് റോഷന് സിംഗ്, രാജേന്ദ്ര നാഥ് ലാഹിരി, അഷ്ഫാക്കുല്ല ഖാന് എന്നിവര്‍ക്ക് വധശിക്ഷ വിധിച്ചു. ശേഷിക്കുന്ന\nഗൂഢാലോചനക്കാര്‍ക്ക് വ്യത്യസ്ത കാലയളവുകള്‍ക്ക് ജീവപര്യന്തം തടവ് നല്‍കി.\nസ്വാതന്ത്ര്യ സമരചരിത്രത്തില് ഏറെ പ്രാധാന്യമുള്ള ഇടമാണ് ലാഹോര്. സ്വാതന്ത്ര്യാനന്തരം ലാഹോര് പാകിസ്ഥാന്റെ ഭാഗമായി മാറിയെങ്കിലും അതിനുമുന്‍പുള്ള കാലഘട്ടത്തില് നിരവധി സുപ്രധാന തീരുമാനങ്ങളും സംഭവങ്ങളും പ്രവര്‍ത്തനങ്ങളും ഇവിടെ നടന്നിട്ടുണ്ട്.\n1929 ലെ കോണ്‍ഗ്രസിന്റെ സമ്മേളനം ലാഹോറില് നടന്നു. ഇന്ത്യയുടെ സ്വാതന്ത്ര്യ പ്രഖ്യാപനം നടത്തിയത് 1929 ഡിസംബര് 31 ന് ലാഹോറില് വെച്ചാണ്. ലാഹോര് സെഷനിലാണ് ത്രിവര്‍ണ്ണ പതാക ദേശീയ പതാകയായി അംഗീകരിച്ചത്. തിരഞ്ഞെടുക്കപ്പെട്ടു. മുസ്‌ലിം ലീഗിന്റെ നിരവധി സുപ്രധാന സെഷനുകള്‍ക്കും ലാഹോര് ആതിഥേയത്വം വഹിച്ചു.\nഗുജറാത്തിലെ നവസാരി ജില്ലയിലെ ഒരു ഗ്രാമമാണ് ദണ്ഡി. മഹാത്മാഗാന്ധി ആരംഭിച്ച ‘ഉപ്പ് സത്യാഗ്രഹം’ എന്നറിയപ്പെടുന്ന ദണ്ഡി മാര്‍ച്ചിന്റെ പേരിലാണ് ഇവിടം പ്രസിദ്ധമായിരിക്കുന്നത്. ഇന്ത്യക്കാര്‍ക്കുള്ള നികുതി വര്‍ദ്ധിച്ചതിനെത്തുടര്‍ന്ന് ഗാന്ധി ബ്രിട്ടീഷുകാര്‍ക്കെതിരായ കലാപത്തിനായി ‘സത്യാഗ്രഹം’ ആരംഭിച്ചു. ഉപ്പ് ഒരു മാധ്യമമായാണ് അദ്ദേഹം ഉപയോഗിച്ചത്.\naugust 15 freedam fight independenceday2020\nസ്വാതന്ത്ര്യ ദിനം 2020 ; രണ്ട് വര്‍ഷം പ്രളയം കൊണ്ടു പോയപ്പോള് മൂന്നാം വര്‍ഷം കോവിഡും\nരാജ്യസഭാ ഉപതെരഞ്ഞെടുപ്പ്: വിജ്ഞാപനമിറങ്ങി\nമകളെ കൊല്ലാനായി 50000 രൂപ കൊട്ടേഷന്; മാതാവ് അറസ്റ്റില്\nഷംന കാസിമിനെ ബ്ലാക് മെയില് ചെയ്ത സംഭവം; മുഖ്യപ്രതി പിടിയില്


Fraud arested: ഓൺലൈനിൽ വണ്ടി വാടയ്കക്കെടുക്കും, തമിഴ്നാട്ടിൽ വിൽക്കും: കേസിൽ ഒരാൾ അറസ്റ്റിൽ | man arrested inacase of rentingacar online and selling it in Tamil Nadu\nവാഹനങ്ങൾ വാടകയ്ക്ക് എടുത്ത് മറിച്ച് വിറ്റ കേസിൽ ഒരാൾ അറസ്റ്റിൽ. ചിറയൻകീഴ് സ്വദേശി അൽ അമീനാണ് പിടിയിലായത്\nKerala, First Published Dec 2, 2021, 12:14 AM IST\nപത്തനംതിട്ട: വാഹനങ്ങൾ വാടകയ്ക്ക് എടുത്ത് മറിച്ച് വിറ്റ കേസിൽ ഒരാൾ അറസ്റ്റിൽ. ചിറയൻകീഴ് സ്വദേശി അൽ അമീനാണ് പിടിയിലായത്. ഇയാൾക്കെതിരെ വിവിധ സ്റ്റേഷനുകളിൽ നിരവധി കേസുകളുണ്ട്. ഓൺലൈൻ വഴി വാഹനങ്ങൾ വാടകയ്ക്ക് എടുക്കും. ഉടമകളറിയാതെ തമിഴ്നാട്ടിൽ കൊണ്ട് പോയി വിൽക്കും. അല്ലെങ്കിൽ പണയം വെയ്ക്കും. അൽ അമീന്റെ തട്ടിപ്പ് ഇന്നും ഇന്നലെയും തുടങ്ങിയതല്ല.\nകണ്ണൂർ പോളിടെക്നിക് ക്യാമ്പസിൽ വിദ്യാർത്ഥിയെ തൂങ്ങി മരിച്ച നിലയിൽ കണ്ടെത്തി\nകണ്ണൂർ: പോളിടെക്നിക് ക്യാമ്പസിൽ വിദ്യാർത്ഥിയെ തൂങ്ങി മരിച്ച നിലയിൽ കണ്ടെത്തി. മൂന്നാം വർഷ ഇലക്ട്രോണിക്സ് വിദ്യാർത്ഥി അശ്വന്താണ് മരിച്ചത്. കോഴിക്കോട് കൂട്ടാലിട സ്വദേശിയാണ്. ഹോസ്റ്റലിലെ ഒഴിഞ്ഞ മുറിയിൽ ഇന്ന് രാവിലെയാണ് മൃതദേഹം കണ്ടെത്തിയത്. സഹപാഠികളാണ് മൃതദേഹം ആദ്യം കണ്ടത്. സംഭവത്തിൽ എടക്കാട് പൊലീസ് അന്വേഷണം തുടങ്ങി.\nLast Updated Dec 2, 2021, 12:14 AM IST


20 ദിവസമായി ഹാര്‍ദിക് പട്ടേലിനെ കാണാനില്ല; ഗുജറാത്ത് ഭരണകൂടത്തിന് പങ്കുണ്ടെന്ന് ഭാര്യ - Pravasishabdam\nHome News National 20 ദിവസമായി ഹാര്‍ദിക് പട്ടേലിനെ കാണാനില്ല; ഗുജറാത്ത് ഭരണകൂടത്തിന് പങ്കുണ്ടെന്ന് ഭാര്യ\nഅഹമ്മദാബാദ്: ഹാര്‍ദിക് പട്ടേലിനെ കഴിഞ്ഞ 20 ദിവസങ്ങളായി കാണാനില്ലെന്ന പരാതിയുമായി ഭാര്യ കിഞ്ജല് പട്ടേല് രംഗത്ത്. 20 ദിവസമായി ഹാര്‍ദികിനെ കാണാനില്ലെന്നും സംഭവത്തില് ഗുജറാത്ത് ഭരണകൂടത്തിന് പങ്കുണ്ടെന്നുമാരോപിച്ചാണ് ഭാര്യ കിഞ്ജല് പട്ടേല് രംഗത്തെത്തിയിരിക്കുന്നത്. ഗുജറാത്ത് ഭരണകൂടത്തിന് പങ്കുണ്ടെന്ന് ആരോപിക്കുന്ന വീഡിയോയും പുറത്തു വിട്ടിരിക്കുകയാണ്.\n‘പട്ടേല് സമരത്തിന്റെ പേരിലുള്ള കേസുകള് ചുമത്തി ഹര്‍ദിക് പട്ടേലിനെ സര്‍ക്കാര് വേട്ടയാടുകയാണ്. അന്ന് ഹര്‍ദികിനൊപ്പം സമരത്തിനുണ്ടായിരുന്ന മറ്റു നേതാക്കളുടെ പേരില് കേസെടുക്കുന്നില്ല. അവരിപ്പോള് ബിജെപിയില് ചേര്‍ന്നിരിക്കുകയാണ്’ കിഞ്ജല് പട്ടേല് പറഞ്ഞു.അതേ സമയം ഫെബ്രുവരി 11-ന് ഡല്‍ഹി വിജയത്തില് അരവിന്ദ് കെജ്‌രിവാളിന് ആശംസകളറിയിച്ച് ഹര്‍ദിക് പട്ടേല് ട്വീറ്റ് ചെയ്തിട്ടുണ്ട്.\nഗുജറാത്തില് തദ്ദേശ തിരഞ്ഞെടുപ്പിന് മുന്നോടിയായി, തന്നെ ജയിലിലാക്കാന് സര്‍ക്കാര് ശ്രമിക്കുന്നുണ്ടെന്ന് ഹര്‍ദിക് പട്ടേല് ആരോപിച്ചിരുന്നു. നാല് വര്‍ഷം മുമ്പുള്ള സംഭവങ്ങളുടെ പേരില് ഗുജറാത്ത് പോലീസ് കേസുകളില് പ്രതിചേര്‍ത്ത്‌ക്കൊണ്ടിരിക്കുകയാണെന്നും അദ്ദേഹം പറഞ്ഞിരുന്നു.\nകഴിഞ്ഞ ദിവസം ജാമ്യം ലഭിച്ച് ജയിലില് നിന്നിറങ്ങിയ കോണ്‍ഗ്രസ് നേതാന് ഹാര്‍ദിക് പട്ടേലിനെ മറ്റൊരു കേസില് അപ്പോള് തന്നെ ഗുജറാത്ത് സര്‍ക്കാര് അറസ്റ്റ് ചെയ്തിരുന്നു. സാബര്‍മതി ജയിലിന് മുന്നില് കോണ്‍ഗ്രസ് പ്രവര്‍ത്തകര് സ്വീകരിക്കുന്നതിനിടെയായിരുന്നു വീണ്ടും പിടികൂടിയത്.\nനാലുവര്‍ഷം മുമ്പുള്ള രാജ്യദ്രോഹക്കുറ്റക്കേസില് ഹാജരാകാത്തതിന് കോടതി ജാമ്യമില്ലാ വാറന്റ് പുറപ്പെടുവിച്ചതിനാലാണ് ജനുവരി 18-ന് ഹാര്‍ദിക്കിനെ ആദ്യം അറസ്റ്റ് ചെയ്തത്. പട്ടേല് സംവരണസമരത്തോട് അനുബന്ധിച്ച് ക്രൈംബ്രാഞ്ച് എടുത്ത ഈ കേസില് കോടതി കുറ്റംചുമത്തി വിചാരണ തുടങ്ങിയപ്പോളാണ് അദ്ദേഹം തുടര്‍ച്ചയായി ഹാജരാകാതിരുന്നത്.അഞ്ചുദിവസം ജയിലില് കഴിഞ്ഞ യുവനേതാവിന് വ്യവസ്ഥകളോടെ കോടതി ബുധനാഴ്ച ജാമ്യം നല്‍കി.\nവ്യാഴാഴ്ച ജയിലിന് പുറത്തുവന്നപ്പോള് പ്രവര്‍ത്തകരെക്കൂടാതെ ഗാന്ധിനഗര് ജില്ലയിലെ മണ്‍സ പോലീസും കാത്തുനിന്നിരുന്നു. 2017-ല് അവിടെ പോലീസിന്റെ അനുമതിയില്ലാതെ പൊതുയോഗത്തില് പ്രസംഗിച്ച കേസിലാണ് വീണ്ടും അറസ്റ്റ് ചെയ്തത്. ഹാര്‍ദിക്കിനോട് ഗുജറാത്ത് സര്‍ക്കാര് വൈരാഗ്യത്തോടെ പ്രവര്‍ത്തിക്കുകയാണെന്ന് കോണ്‍ഗ്രസ് ജനറല് സെക്രട്ടറി പ്രിയങ്കാ ഗാന്ധി കുറ്റപ്പെടുത്തിയിരുന്നു. കോടതി നടപടികളെപ്പറ്റി അറിയാതെയാണ് പ്രിയങ്കയുടെ ഇടപെടലെന്ന് ഉപമുഖ്യമന്ത്രി നിതിന് പട്ടേലും പ്രതികരിച്ചു. ഇതിന് പിന്നാലെയാണ് വീണ്ടും അറസ്റ്റ് ചെയ്തത്.\nPrevious articleസോഷ്യല് മീഡിയയിലെ വ്യാജന്മാരെ പൂട്ടും; നിയമവുമായി കേന്ദ്രം\nNext articleമരിച്ചെങ്കിലും നിക്കോളാസ് ജീവിക്കും മറ്റുള്ളവരിലൂടെ


Parvathy – Online Malayali\nNews Desk Sep 16, 2021\nമലയാളത്തിൽ ഒട്ടേറെ നല്ല വേഷങ്ങൾ ചെയ്തിട്ടുള്ള നടനാണ് റിസബാബ. ഈ അടുത്തായിരുന്നു റിസബാബ ഓർമയായത്. മലയാളത്തിൽ ഒട്ടേറെ താരങ്ങളുമായി അടുത്ത സൗഹൃദം സൂക്ഷിച്ച ആൾ കൂടിയായിരുന്നു റിസബാബ. നടി പാർവതി ആയിരുന്നു റിസബാബ ആദ്യമായി നായകനായി എത്തിയ…\nമറ്റൊരു വഴിയും ഉണ്ടായിരുന്നില്ല; ജയറാം അടുത്തില്ലാത്തപ്പോൾ ഉണ്ടായ പ്രതിസന്ധിയെ കുറിച്ച് പാർവതി..!!\nDavid John May 27, 2020\nമലയാളത്തിലെ ഏറ്റവും മികച്ച താര ജോഡികൾ ആരെന്നു ചോദിച്ചാൽ സിനിമയിൽ എത്തി പ്രണയിച്ചു വിവാഹം കഴിച്ചു ഇതുവരെയും ഓരോ വിവാദങ്ങൾ ഇല്ലാതെ തുടർന്ന് താരദമ്പതികൾ ആണ് ജയറാമും പാർവതിയും. സിനിമയിൽ തിളങ്ങി നിൽക്കുമ്പോൾ ആയിരുന്നു ഇവരുടെയും വിവാഹം വിവാഹ ശേഷം…\nശ്രീനിവാസന്റെ വാക്കുകൾക്ക് വില നൽകേണ്ട ആവശ്യമില്ല; വിമർശനവുമായി പാർവതി തിരുവോത്ത്..!!\nDavid John Jul 5, 2019\nപറയുന്ന നിലപാടുകൾ കൊണ്ട് എന്നും വ്യത്യസ്തമാകുന്ന മലയാളസിനിമയിലെ പെൺശബ്ദമാണ് പാർവതി തിരുവോത്തിന്റേത്. മലയാള സിനിമയിൽ ആൺ പെൺ വിവേചനം ഇല്ല എന്നാണ് ശ്രീനിവാസൻ പറഞ്ഞത്, എന്നാൽ ശ്രീനിവാസന്റെ വാക്കുകൾക്ക് യാതൊരു വിലയും കല്പിക്കേണ്ട ആവശ്യം എന്നും…\nഅഭിനയത്തിൽ വിസ്മയിപ്പിച്ചത് മോഹൻലാൽ, മമ്മൂട്ടി അത്ഭുതപ്പെടുത്തിയത് ഇങ്ങനെ; പാർവതിയുടെ വാക്കുകൾ..!!\nബാലചന്ദ്ര മേനോൻ സംവിധാനം ചെയ്ത് 1986ൽ പുറത്തിറങ്ങിയ വിവാഹിതരെ ഇതിലെ എന്ന ചിത്രത്തിൽ കൂടി അഭിനയ രംഗത്ത് എത്തിയ നടിയാണ് പാർവതി. മോഹൻലാൽ, മമ്മൂട്ടി തുടങ്ങി മലയാളത്തിലെ ഒട്ടുമിക്ക താരങ്ങൾക്ക് ഒപ്പം സ്ക്രീൻ പങ്കിട്ടുള്ള പാർവതി വിവാഹം ചെയ്തത്…\nനടി പാർവതിയെ ബാൻ ചെയ്യണം; എന്തൊരു അഹങ്കാരമൊക്കെയാണ് അവർ കാണിക്കുന്നത്; വൈറൽ കുറിപ്പ് ഇങ്ങനെ..!!\nതന്റെ നിലപാടുകൾ മുഖം നോക്കാതെ പറയുന്നതിൽ മലയാള സിനിമയിൽ ഏറെ വിവാദങ്ങൾ ഉണ്ടാക്കിയിട്ടുള്ള നടിയാണ് പാർവതി. സ്ത്രീ വിരുദ്ധ ചിത്രങ്ങൾക്ക് എതിരെ ശക്തമായ ഭാഷയിൽ പ്രതികരിച്ചിട്ടുള്ള പാർവതിക്ക്, സിനിമയിൽ അവസരങ്ങൾ കുറയുന്ന സംഭവങ്ങൾ വരെ ഉണ്ടായി. ഒരു…


വരും വർഷം 70 മുതൽ 80 ശതമാനം വരെ വിൽപ്പന വർധിപ്പിക്കാൻ എംജി; പുതിയ മോഡലുകളും വിപണിയിലേക്ക് - Malayalam DriveSpark\nവരും വർഷം 70 മുതൽ 80 ശതമാനം വരെ വിൽപ്പന വർധിപ്പിക്കാൻ എംജി; പുതിയ മോഡലുകളും വിപണിയിലേക്ക്\nPublished: Thursday, December 31, 2020, 11:11 [IST]\nമികച്ച മോഡലുകൾ ഇല്ലെങ്കിൽ ഒരു വമ്പനും പിടിച്ചുനിൽക്കാൻ സാധിക്കാത്ത വാഹന വിപണിയാണ് ഇന്ത്യയുടേത്. അതിനുള്ള ഉത്തമ ഉദാഹരണങ്ങളാണ് ഷെവർലെ, ഫിയറ്റ് തുടങ്ങിയ കമ്പനികളുടെ പരാജയങ്ങൾ.\nഎന്നിരുന്നാലും ഇക്കാരണങ്ങളൊന്നും പുതിയ ബ്രാൻഡുകൾ ഇന്ത്യയിലേക്ക് വരുന്നതിനെ തടഞ്ഞിട്ടില്ല. മാത്രമല്ല വന്നവരിൽ പലരും വിപണി കീഴടക്കി ഇന്ന് അരങ്ങുവാഴുകയാണ്. കിയയും എം‌ജിയും അതിന്റെ പ്രധാന ഉദാഹരണങ്ങളാണ്\nആഭ്യന്തര വിപണിയിലെ വളർച്ചാ സാധ്യതയാണ് വർഷങ്ങളായി നിരവധി അന്താരാഷ്ട്ര വാഹന നിർമാതാക്കളെ ഇന്ത്യൻ വിപണിയിലേക്ക് ആകർഷിക്കുന്നത്.\nMOST READ: ബാറ്ററി സ്വാപ്പിംഗ് സ്റ്റേഷനുകള്‍ക്കായി വോള്‍ട്ടപ്പുമായി പങ്കാളിത്തം പ്രഖ്യാപിച്ച് ഹിന്ദുസ്ഥാന് പെട്രോളിയം\nഅത്തരത്തിലുള്ള ഒരു കമ്പനിയാണ് എം‌ജി മോട്ടോർ. 2019 ന്റെ ആദ്യ പകുതിയിൽ ഇന്ത്യയിൽ എത്തിയ ചൈനീസ് ഉടമസ്ഥതയിലുള്ള ബ്രിട്ടീഷ് ബ്രാൻഡ് ഹെക്‌ടർ എസ്‌യുവിയിലൂടെയാണ് കളംനിറഞ്ഞത്. തുടർന്ന് ഈ വർഷത്തിന്റെ തുടക്കത്തിൽ എം‌ജി രാജ്യത്തിനായി തങ്ങളുടെ ആദ്യത്തെ ഇലക്ട്രിക് ഓഫർ eZS പുറത്തിറക്കുകയും ചെയ്‌തു.\nപിന്നീട് എം‌ജി ഹെക്ടർ പ്ലസും (6 സീറ്റർ ഹെക്ടർ) പുതിയ മുൻനിര ഫോർച്യൂണർ എതിരാളിയായ ഗ്ലോസ്റ്ററിനെയും വിൽപ്പനയ്ക്ക് എത്തിച്ചു. ഇന്നുവരെ എം‌ജിയുടെ യാത്ര ഒരു സ്വപ്‌നത്തേരിൽ തന്നെയാണ്. ഉൽ‌പ്പന്നങ്ങളുടെ ഡിമാന്റ് കമ്പനിയുടെ മൊത്തത്തിലുള്ള ഉത്‌പാദന ശേഷിയെ മറികടന്നു.\nവരാനിരിക്കുന്ന വർഷത്തിലും സമാനമായ പ്രകടനം തുടരാനാണ് എംജി ഉദ്ദേശിക്കുന്നത്. അതിനാൽ ഹെക്ടറിനായി ഒരു ഫെയ്‌സ്‌ലിഫ്റ്റ് പതിപ്പ്, ഹെക്ടർ പ്ലസിന്റെ7സീറ്റർ പതിപ്പും പുറത്തിറക്കാനും പദ്ധതിയിട്ടിട്ടുണ്ട്. മിനുങ്ങിയെത്തുന്ന ഹെക്‌ടറിന് ADAS, 4×4ഉള്ള പുതിയ സാവി വേരിയൻറ് ലഭിക്കും.\nചൈനീസ് ഉടമസ്ഥതയിലുള്ള ബ്രിട്ടീഷ് കാർ നിർമാതാക്കൾക്ക് ഈ രണ്ട് ലോഞ്ചുകളും സഹായകമാകുമെങ്കിലും കമ്പനിക്കുള്ള വളർച്ചാ അഭിലാഷത്തിന് ഇവ പര്യാപ്തമല്ലെന്ന് എംജി വിശ്വസിക്കുന്നത്.\n2021-ൽ എം‌ജി ഇന്ത്യ 70-80 ശതമാനം വളർച്ച കൈവരിക്കാനാണ് പദ്ധതിയിടുന്നതെന്ന് എം‌ജി മോട്ടോർ ഇന്ത്യ പ്രസിഡന്റും എം‌ഡിയുമായ രാജീവ് ചബ അടുത്തിടെ ഒരു അഭിമുഖത്തിൽ വ്യക്തമാക്കി. ഇതിനായി ബ്രാൻഡ് ഉയർന്ന വിൽപ്പന അളവ് കൈവരിക്കാണ കമ്പനിയെ സഹായിക്കുന്ന ഉൽപ്പന്നങ്ങൾ പുതിയതായി കൊണ്ടുവരുമെന്നും അദ്ദേഹം വ്യക്തമാക്കിയിട്ടുണ്ട്.\nആദ്യ വർഷത്തിൽ അതായത് 2019-ൽ എം‌ജി ഇന്ത്യയിൽ ഏകദേശം 16,000 കാറുകളാണ് വിറ്റഴിച്ചത്. കൊവിഡ്-19 സാഹചര്യവും ലോക്ക്ഡൗണും ഉണ്ടായിരുന്നിട്ടും ഈ വർഷം 30,000 യൂണിറ്റുകളാണ് എംജി നിരത്തിലെത്തിച്ചത്.\nMOST READ: കൂട്ടുകച്ചവടത്തിനൊരുങ്ങി ബജാജ്-ട്രയംഫ്; ആദ്യ മോഡല് 2023-ഓടെ\nഇപ്പോൾ 2021-ൽ വിൽപ്പന 70 മുതൽ 80 ശതമാനം വരെ വർധിപ്പിക്കാനാണ് എംജി ലക്ഷ്യമിടുന്നത്. അടുത്ത വർഷം 51,000 മുതൽ 54,000 വരെ കാറുകൾ വിൽക്കാനാണ് പദ്ധതിയെന്നാണ് ഇത് സൂചിപ്പിക്കുന്നത്.\nഅടുത്ത വർഷം തുടക്കത്തിൽ 2021 ഹെക്ടർ, ഹെക്ടർ7സീറ്റർ എന്നിവ വിൽപ്പനയ്ക്ക് എത്തിച്ച ശേഷം എം‌ജി ZS എസ്‌യുവിയുടെ പെട്രോൾ മോഡൽ കൊണ്ടുവരാൻ എം‌ജി തയാറെടുത്തിട്ടുണ്ട്. അതോടൊപ്പം രാജ്യത്തെ എംപിവി സെഗ്മെന്റിലേക്കും കമ്പനി പ്രവേശിക്കും.\nMG Motor India Aims To Cross 50,000 Unit Sales In 2021. Read in Malayalam


വേനലില് പൊള്ളല് തുടരുമ്പോള് അതിനൊപ്പം പടര്‍ന്ന് പിടിച്ച് പകര്‍ച്ച വ്യാധികളും. പകര്‍ച്ച പനിയുമായി ഈ മാസം തന്നെ ആശുപത്രിയില് ചികിത്സ തേടിയെത്തിയത് ഒന്നരലക്ഷത്തിലധികം പേര്. ഇതിന് പുറമെ സംസ്ഥാനത്ത് ചിക്കന് പോക്‌സും മഞ്ഞപ്പിത്തവും എലിപ്പനിയും വ്യാപകമായതായി ആരോഗ്യവകുപ്പ്. വയറിളക്കം ബാധിച്ചെത്തിയവരുടെ എണ്ണവും ആശങ്കപ്പെടുത്തുന്നതാണ്. പകര്‍ച്ച വ്യാധികള് ബാധിച്ച് മൂന്ന് മാസത്തിനിടെ മരണമടഞ്ഞത് 52 പേര്.\nവേനലുമായി ബന്ധപ്പെട്ട ആരോഗ്യപ്രശ്‌നങ്ങള്‍ക്കൊപ്പം ജലജന്യ രോഗങ്ങളാണ് വ്യാപകമായിരിക്കുന്നത്. മൂന്ന് മാസത്തിനിടെ 5,73,277 പേരാണ് പകര്‍ച്ച പനിയ്ക്ക് ചികിത്സ തേടി സര്‍ക്കാര് ആശുപത്രികളിലെത്തിയത്. വയറിളക്കവും ഛര്‍ദ്ദിയും ബാധിച്ചത് 1,14,772 പേര്. എലിപ്പനിയും ഡങ്കു പനിയും ബാധിച്ചവരുടെ കണക്കുകള് യഥാക്രമം 159ഉും 187ഉും ആണ്. മഞ്ഞപ്പിത്തവും ചിക്കന്‍പോക്‌സും അതിവേഗം പിടിപെടുന്നതാണ് ആശങ്കപ്പെടുത്തുന്ന മറ്റൊരു സംഗതി. സാധാരണ ഗതിയില് പ്രായമായവരില് ചിക്കന്‍പോക്‌സ് പകരുന്നത് അപൂര്‍വ്വമാണ്. എന്നാല് മാര്‍ച്ച് മാസത്തില് മാത്രം സംസ്ഥാനത്ത് 3622 പേര്‍ക്ക് ചിക്കന് പോക്‌സ് പിടിപെട്ടതായാണ് ആരോഗ്യവകുപ്പിന്റെ കണക്ക്. പതിവില് നിന്ന് വ്യത്യസ്തമായി അറുപതും അറുപത്തിയഞ്ചും വയസ്സ് കഴിഞ്ഞവരിലടക്കം ചിക്കന് പോക്‌സ് വ്യാപകമായി പടര്‍ന്നുപിടിക്കുന്നതിനാല് ജാഗ്രതയോടെ ഇരിക്കണമെന്ന് ആരോഗ്യവകുപ്പ് നിര്‍ദ്ദേശം നല്‍കിയിട്ടുണ്ട്. മഞ്ഞപ്പിത്തം ബാധിതരുടെ എണ്ണവും ദിവസേന ഏറുകയാണ്. മൂന്ന് മാസത്തിനിടെ 268 പേരാണ് ഹെപ്പറ്റൈറ്റിസ് എ ബാധിച്ച് സര്‍ക്കാര് ആശുപത്രികളിലെത്തിയത്. ഹെപ്പറ്റൈറ്റിസ് ബി ബാധിച്ചവരുടെ എണ്ണം 189ഉും ആണ്.മാര്‍ച്ച് 27 വരെയുള്ള കണക്കുകള് പ്രകാരം ഈ മാസം തന്നെ ഹെപ്പറ്റൈറ്റിസ് എ ബാധിതരുടെ എണ്ണം 88ഉും ഹെപ്പറ്റൈറ്റിസ് ബി ബാധിതരുടെ എണ്ണം 56ഉും ആണെന്ന് ആരോഗ്യവകുപ്പ് പറയുന്നു. വേനല് കടുക്കുന്നതോടെ ചിക്കന്‍പോക്‌സും മഞ്ഞപ്പിത്തവും വയറിളക്ക രോഗങ്ങളും ക്രമാതീതമായി കൂടുമെന്ന മുന്നറിയിപ്പാണ് ആരോഗ്യവകുപ്പ് വിദഗ്ദ്ധര് നല്‍കുന്നത്. മഴക്കാലത്ത് കൂടുതലായി കണ്ടുവരുന്ന ഡെങ്കു,എലിപ്പനി, എച്ച്1എന്1 എന്നിവയുടെ വ്യാപനവും ആശങ്കയോടെയാണ് ആരോഗ്യവകുപ്പ് കാണുന്നത്.\nചിക്കന് പോക്‌സ് വൈറസുകള്‍ക്ക് അനുകൂല കാലാവസ്ഥയാണ് വേനല്‍ക്കാലം. ഇത്തവണ വേനല് മുമ്പെങ്ങുമില്ലാത്തവിധം കനത്തതോടെ ചിക്കന് പോക്‌സ് വ്യാപനവും ഏറിയിരിക്കുകയാണ്. എന്നാല് ഇതിനേക്കാള് ജലജന്യ രോഗങ്ങള് പടരാനുള്ള സാധ്യതയിലേക്കാണ് ആരോഗ്യ വകുപ്പ് വിദഗ്ദ്ധര് വിരല്‍ചൂണ്ടുന്നത്. ജലദൗര്‍ലഭ്യം രൂക്ഷമായതിനാല് ഇത്തരം രോഗങ്ങള് കൂടുമെന്നും ഇവര് മുന്നറിയിപ്പ് നല്‍കുന്നു. സംസ്ഥാനത്ത് വേനലും ചൂടും കടുത്തതോടെ ജലാശയങ്ങളെല്ലാം വറ്റിവരണ്ട നിലയിലാണ്. കടുത്ത വരള്‍ച്ചയും ജലക്ഷാമവുമാണ് സംസ്ഥാനം നേരിടുന്ന വലിയ പ്രതിസന്ധി. ഇതിന് പുറമെ ലഭ്യമായ ജലത്തില് ഇ കോളിഫോം ബാക്ടീരിയയുടെ തോത് വളരെയധികം വര്‍ധിച്ചതും രോഗവ്യാപനത്തിന് കാരണമായി വിദഗ്ദ്ധര് കണക്കാക്കുന്നു. പൊതുജലാശയങ്ങള് എല്ലാം മലിനമായത് രോഗസാധ്യതയേറ്റുന്നു. ജലാശയങ്ങള് വറ്റിയതോടെ തദ്ദേശസ്ഥാപനങ്ങളോ സന്നദ്ധസംഘടനകളോ വിതരണം ചെയ്യുന്ന വെള്ളമോ കുപ്പിവെള്ളമോ ആണ് ജനങ്ങള് കൂടുതലായും ആശ്രയിക്കുന്നത്. വിതരണം ചെയ്യുന്ന വെള്ളത്തിന്റെ ഗുണനിലവാരം ഉറപ്പ് വരുത്താന് അധികൃതര്‍ക്ക് പലപ്പോഴും കഴിയാറുമില്ല. പലപ്പോഴും ഗുണനിലവാര പരിശോധനകളില്ലാതെയാണ് ജലം വിതരണം ചെയ്യുന്നത്. പൊതുവിതരണ കേന്ദ്രങ്ങളില് ജലം ആഴ്ചയില് മൂന്ന് തവണയെങ്കിലും സൂപ്പര് ക്ലോറിനേറ്റ് ചെയ്യണമെന്ന് ആരോഗ്യവകുപ്പ് നിര്‍ദ്ദേശിച്ചിട്ടുണ്ട്. എന്നാല് ഇത് പലപ്പോഴും നടക്കാറില്ലാത്തത് ആരോഗ്യവകുപ്പിന്റെ പകര്‍ച്ചവ്യാധി നിയന്ത്രണ ശ്രമങ്ങള്‍ക്ക് തിരിച്ചടിയാവുന്നതായി ആരോഗ്യപ്രവര്‍ത്തകര് പറയുന്നു. ശുദ്ധമല്ലാത്ത ജലം കുടിക്കുന്നതാണ് വയറിളക്ക രോഗങ്ങള്‍ക്കും മഞ്ഞപ്പിത്തത്തിനും കാരണമാവുന്നതെന്ന് ആരോഗ്യവകുപ്പ് പറയുന്നു.\nവേനല് കടുത്തതോടെ വഴിയോര വെള്ളക്കച്ചവടവും തകൃതിയാണ്. വഴിയോര കേന്ദ്രങ്ങളില് നല്‍കുന്ന വെള്ളം ഗുണനിലവാരമില്ലാത്തതാണെന്ന് കണ്ടെത്തി ആരോഗ്യവകുപ്പ് നടപടിയെടുക്കാറുണ്ടെങ്കിലും ഇതിന് തുടര്‍നടപടികളുണ്ടാവാറുമില്ല. ആലപ്പുഴ മെഡിക്കല് കോളേജ് അസോസിയേറ്റ് പ്രൊഫസര് ഡോ.ബി പത്മകുമാര് പറയുന്നു, 'കഴിഞ്ഞ വര്‍ഷങ്ങളില് നിന്നെല്ലാം വ്യത്യസ്തമായി ഇത്തവണ ജലജന്യ രോഗങ്ങളാണ് കൂടുതലായിരിക്കുന്നത്. ചെറിയ ജലദോഷം മുതല് മഞ്ഞപ്പിത്തവും വയറിളക്ക രോഗങ്ങളും വരെ ഓരോ ദിവസവും റിപ്പോര്‍ട്ട് ചെയ്യുന്നു. ദിവസേന റിപ്പോര്‍ട്ട് ചെയ്യുന്നവരുടെ എണ്ണം കൂടുകയാണ്. വേനല് കടുക്കുന്നതിനാല് ധാരാളമായി വെള്ളം കുടിക്കണമെന്ന് നമ്മള് പറയും. ആളുകള് അത് കേട്ട് കിട്ടുന്ന വെള്ളമല്ലാം വാങ്ങിക്കുടിക്കുകയും ചെയ്യും. തൊണ്ട വരളുമ്പോള്, ദാഹിക്കുമ്പോള് ജലത്തിന്റെ ശുദ്ധത നോക്കാന് ആര്‍ക്കും കഴിയുകയുമില്ല. കഴിവതും തിളപ്പിച്ചാറിയ വെള്ളം മാത്രം കുടിക്കുക. വെറുതെ തിളച്ചാല് പോര അഞ്ച് മിനിറ്റ് തിളപ്പിച്ചാല് മാത്രമേ മഞ്ഞപ്പിത്തവും ടൈഫോയിഡും എല്ലാം പരത്തുന്ന വൈറസുകളെ ഇല്ലാതാക്കാന് കഴിയൂ. വയറിളക്ക രോഗങ്ങളുമായി നിരവധി പേരാണ് ദിവസവും ആശുപത്രിയിലെത്തുന്നത്. ഇതിനും കാരണം ശുദ്ധമല്ലാത്ത വെള്ളം ഉള്ളില് ചെല്ലുന്നതാണ്. പക്ഷെ അവശ്യഘട്ടങ്ങളില് പുറത്ത് നിന്ന് വെള്ളം കുടിക്കുന്നത് പലര്‍ക്കും ഒഴിവാക്കാനും കഴിയില്ല. യാത്രകളിലും മറ്റും പുറത്ത് നിന്ന് വെള്ളം വാങ്ങിക്കുടിക്കേണ്ടിയും വരുന്നു. പക്ഷെ ഏറ്റവുമധികം പ്രശ്‌നമുണ്ടാക്കുന്നത് വഴിയോര കടകളാണ്. സര്‍ബത്തും മോരും വെള്ളവും ജ്യൂസുകളുമെല്ലാം വില്‍ക്കുന്ന ഇത്തരം കടകള് നിരവധിയാണ്. ഇവര് ഉപയോഗിക്കുന്ന വെള്ളം ശുദ്ധമാണോ എന്ന പരിശോധന നടക്കുന്നില്ല. ഇത്തരം വഴിയോര കടകള് ഇത്രയും പകര്‍ച്ചവ്യാധികള് പിടിപെടുന്ന സമയത്തെങ്കിലും നിര്‍ത്തിക്കാനുള്ള നടപടികള് ചെയ്യേണ്ടതാണ്. വെള്ളത്തിന് ഡിമാന്‍ഡ് കൂടുകയും ജലദൗര്‍ലഭ്യം ഏറുകയും ചെയ്തു. ഇത്തരത്തില് ജലജന്യരോഗങ്ങളില് ഒന്നാമന്‍മാരാണ് മഞ്ഞപ്പിത്തവും ടൈഫോയിഡും. വേനല്‍ക്കാലത്ത് വൈറസുകള്‍ക്ക് അനുകൂലമായ കാലാവസ്ഥുണ്ട്. നിര്‍ജ്ജലീകരണം സംഭവിച്ച് ശരീരക്രമം തന്നെ താളം തെറ്റി പ്രതിരോധ ശേഷിയും മനുഷ്യര്‍ക്ക് കുറവായിരിക്കും.വേനലിന്റെ പ്രശ്‌നങ്ങള്‍ക്കുപരിയായി അതുകൊണ്ടുണ്ടാവുന്ന പരോക്ഷമായ പ്രശ്‌നങ്ങളാണ് ഇതെല്ലാം. ജാഗ്രതയോടെയിരിക്കുക, കഴിവതും പ്രതിരോധിക്കുക എന്നല്ലാതെ മറ്റൊന്നും ചെയ്യാനില്ല.'\nസര്‍ക്കാര് ആശുപത്രികളില് മാത്രം എത്തിയവരുടെ കണക്കുകളാണ് ആരോഗ്യവകുപ്പിന്റേത്. സ്വകാര്യ ആശുപത്രികളേയും ഡോക്ടര്‍മാരുടെ ക്ലിനിക്കുകളിലും പോവുന്നവരുടെ കണക്കുകൂടിയെടുത്താല് പകര്‍ച്ചവ്യാധി ബാധിതരുടെ എണ്ണം മൂന്നിരട്ടിയാവുമെന്ന് ആരോഗ്യപ്രവര്‍ത്തകര് പറയുന്നു.\nRead More: ‘മക്കളെ… ഇഴജന്തുക്കളെ പേടിക്കാതെ കിടന്നുറങ്ങാന് എനിക്കൊരു കട്ടിലെങ്കിലും തരാമോ?’; ബോണക്കാട് എന്ന പ്രേതാലയം-പരമ്പര/ ഭാഗം 5\ncontaminatingdiseases PublicHealth summer sunburn


കംപ്യൂട്ടറും കഴുത്ത് വേദനയും തമ്മിൽ; കാരണമറിഞ്ഞ് ചികിത്സിക്കാം | Dr. B. Padmakumar column\nSaturday 13 July 2019 10:53 AM IST\nകംപ്യൂട്ടർ ഉപയോഗിക്കാത്ത ജീവിതത്തെപ്പറ്റി ഇനി നമുക്ക് ചിന്തിക്കാനേ കഴിയില്ല. കംപ്യൂട്ടറും ലാപ്ടോപ്പും നമ്മുടെ നിത്യജീവിതത്തിന്റെ ഭാഗമായിക്കഴിഞ്ഞു. മണിക്കൂറുകളോളം തുടർച്ചയായി കംപ്യൂട്ടറിനു മുന്നിൽ ഇരുന്ന് ജോലി ചെയ്യുന്നവരുണ്ട്. ബാങ്ക് ജീവനക്കാർ, ഡിടിപി ഓപ്പറേറ്റർമാർ, സോഫ്റ്റ്‌വെയർ വിദഗ്ധർ തുടങ്ങിയവർ സ്ഥിരമായി കംപ്യൂട്ടർ ഉപയോഗിക്കുന്നവരാണ്. കംപ്യൂട്ടർ സ്ക്രീനിൽ കണ്ണുംനട്ട് കൂടുതൽ നേരം ഇരുന്നു ജോലി ചെയ്യുന്നവർക്ക് നടുവിനും കഴുത്തിനും ആയാസമുണ്ടാകാനിടയുണ്ട്. ശരിയായ ശരീര വിന്യാസം പാലിച്ച് ഇരിക്കുകയും ജോലിക്കിടയിൽ ലഘുവ്യായാമങ്ങളിൽ ഏർപെടുകയും ചെയ്താൽ കഴുത്തിന്റെയും നടുവിന്റെയും പേശികളുടെ സമ്മർദം ഒഴിവാക്കാൻ സാധിക്കും.\nകംപ്യൂട്ടർ ഉപയോഗവും പുറംവേദനയും\nസ്ഥിരമായി കംപ്യൂട്ടർ ഉപയോഗിക്കുമ്പോൾ കഴുത്തിലെയും പുറത്തെയും പേശികൾ ക്ഷീണിക്കുന്നത് വേദനയുണ്ടാക്കും. കംപ്യൂട്ടർ ഉപയോഗിക്കുന്നവർ കൂടുതലും മുന്നോട്ടാഞ്ഞാണ് ഇരിക്കുന്നത്. ഇങ്ങനെ ഇരിക്കുമ്പോൾ കശേരുക്കൾക്കിടയിലെ ഷോക് അബ്സോർബറായ ഡിസ്കിൽ കൂടുതൽ സമ്മർദമുണ്ടാകും. ഇതുമൂലം ഡിസ്ക് പുറത്തേക്കു തള്ളി സുഷുമ്ന നാഡിയിലോ കൈകാലുകളിലേക്കുള്ള നാ ഡീ ഞരമ്പുകളിലോ ഞെരുക്കമുണ്ടാക്കും. ഈ സമ്മർദം കഴുത്തുവേദനയും നടുവേദനയും കൈകാലുകളിലേക്കു പടരുന്നതിനു കാരണമാകും. ദീർഘനേരമുള്ള ഇരിപ്പും ജോലിഭാരവും മാനസിക പിരിമുറുക്കവും പേശികൾ വരിഞ്ഞുമുറുകി വേദനയുണ്ടാക്കും.\nഇരിക്കുമ്പോൾ കൈമുട്ടുകൾ കസേരയിലെ താങ്ങുകളിൽ വയ്ക്കണം. തോൾപേശികളുടെ ആയാസം കുറയ്ക്കാൻ ഇതു സഹായിക്കും. കൂടുതൽ നേരം ഇരിക്കേണ്ടി വരുമ്പോൾ പുറംഭാഗത്തുള്ള വളവിനും കസേരയുടെ ബാക്ക് റെസ്റ്റിനുമിടയ്ക്കുള്ള ഭാഗത്ത് ഒരു ചെറിയ തലയണയോ കുഷനോ വയ്ക്കുന്നത് ആ ഭാഗത്ത് ആവശ്യമായ താങ്ങ് നൽകും. പാദങ്ങൾ രണ്ടും തറയിൽ ഉറപ്പിച്ചു വയ്ക്കണം കാൽമുട്ടുകളും കണങ്കാലുകളും 90 ഡിഗ്രിയിൽ ആയിരിക്കണം വയ്ക്കേണ്ടത്. തുടകൾ രണ്ടും സമാന്തരമായിരിക്കണം. കാൽമുട്ടിന്റെ പിറകുവശം കസേരയുടെ അരികിൽ അമരുന്നത് ഒഴിവാക്കണം. മുഷ്ടി ചുരുട്ടി കാൽമുട്ടിനും കസേരയുടെ വശത്തിനും ഇടയ്ക്കു കൂടി സുഗമമായി ചലിപ്പിക്കാൻ സാധിക്കണം.\nകസേരയിൽ ശരിയായി ഇരുന്നശേഷം കഴുത്ത് നേരെയാക്കി കംപ്യൂട്ടർ സ്ക്രീനിലേക്കു നോക്കുക. സ്ക്രീനിന്റെ മധ്യഭാഗത്താണ് ദൃഷ്ടി പതിയുന്നതെങ്കിൽ സ്ക്രീനിന്റെ ഉയരം കൃത്യമാണ്. കൈകൾ രണ്ടും കസേരത്താങ്ങിൽ 90 ഡിഗ്രിയിൽ മടക്കി വച്ച ശേഷം കൈക്കുഴകൾ മുകളിലേക്കോ താഴേക്കോ അനക്കാതെ സീറോ ഡിഗ്രിയിൽ ചലിപ്പിക്കാവുന്ന തരത്തിലാകണം കീബോർഡ് ക്രമീകരിക്കേണ്ടത്. കണ്ണിന്റെ ആയാസം കുറയ്ക്കാനായി ആന്റി ഗ്ലെയർ സ്ക്രീനുകളും ഉപയോഗിക്കാം.\n∙ സാവധാനം കഴുത്ത് മടക്കുകയും നേരെയാക്കുകയും ചെയ്യുക. ഇരുവശങ്ങളിലേക്കും തിരിക്കുക. ഇടതു തോളിന്റെയും വലതു തോളിന്റെയും അരുകിലേക്കു ചെരിക്കുക. പേശികളിലേക്കുള്ള രക്തപ്രവാഹം വർധിക്കും.\n∙ കൈകൾ രണ്ടും തലയുടെ പിറകിൽ കൊണ്ടുവന്ന് തല കൈപ്പത്തിയിലേക്ക് അമർത്തുക. പിന്നീട് കൈകൾ രണ്ടും നെറ്റിയുടെ മുന്നിൽ കൊണ്ടുവന്ന് നെറ്റി കൈപ്പത്തിയിലേക്കമർത്തുക. 10–15 തവണ ഈ വ്യായാമം ചെയ്യുന്നത് പേശികൾ അയവുള്ളതാക്കും.